open-index/open-wikipedia-markdown huggingface dataset:
黎明 (搞清楚)

**黎明**（）——黎即黑，明即光，此漢字基本意思係日出前個天由黑轉光嘅時間，粵話叫天矇光，天文用詞係曙暮光；從黎明嘅現象，引申出「事物初見形態嘅階段」意思，如黎明期。

「黎明」嘅其他意思有：

## 人
*黎明，香港男歌手、演員
*黎明 (傳媒及出版界人士)，做過香港政府新聞處處長
*黎明 (學者)，香港中文大學社會系女講師
*黎明 (馬來西亞)，馬來西亞女藝人，尊稱做黎明姨
*黎明 (政治人)：廣東政治人，做過廣東省委書記。
*黎明 (粵語長片)：二十世紀五、六十年代粵語長片嘅演員。

## 地方
*黎明鄉，多處
*黎明鎮，中國黑龍江綏化肇東嘅鎮
*黎明街道，多處
*黎明村，多處
*黎明之村，又叫曙光之城，位於印度淡米爾納德嘅實驗城鎮
*黎明大道新都市（），位於朝鮮平壤嘅新城區
**黎明大道（），位於呢個新城區嘅馬路
**黎明大道公寓（），位於呢個新城區嘅公寓樓
**黎明大道大廈（），位於呢個新城區嘅大廈
*黎明寺，又叫鄭王廟，位於泰國曼谷嘅佛寺，係當地名勝
*黎明橋，位於日本東京都中央區嘅橋，喺朝潮運河上

## 機構
*黎明技術學院，簡稱黎明學院，係位於臺灣新北嘅學校
*千葉黎明高等學校，位於日本千葉縣八街嘅私立學校
*黎明會，日本喺大正年間嘅言論團體
*公明黨，喺日本又叫佢哋做「黎明俱樂部」（）

## 其他
*黎明 (畫)，法國油畫，畫嘅係希臘神話嘅黎明女神
*黎明 (古蘭經)，《古蘭經》第113章嘅名

## 睇埋
*黃昏
*曉
*曙
*日出
匡衞

**匡衞**，星官之一。史記天官書所記，環住帝、及三公、及勾四星，有**匡衞十二星**。到晉書天文志，就演化成紫微垣，有十五星，西番七、東番八。

匡衞就係藩臣。保護住帝、正妃、三公或王子、以後宮。

史記天官書所寫。
唐韻

《**唐韻**》（）係中國韻書，大唐人所編纂。成書約莫開元二十年之後（一說成書於751年，另一說係733年），係陸法言《切韻》嘅增修本。原書好早就散佚，冇傳到而家，但宋代時又修訂咗次《唐韻》，編成《大宋重修廣韻》。

按大清所寫《式古堂書畫彙考》，收有大唐元和年間嘅《唐韻》寫本殘目，記載住序文同各卷韻數，全書五卷，韻目共195韻，個數同稍早王仁昫寫嘅《刊謬補缺切韻》一樣，同樣上、去二聲都多《切韻》一韻。但就唔知韻嘅排佈以及內容係咪等同。

現存有蔣斧舊藏版本嘅《唐韻》殘卷（殘留住一部分嘅去聲同埋入聲），但當中韻嘅數目同卞永譽講嘅有相當大嘅出入，現時唔係咁清楚從原先孫愐版開始，佢經歷過何種程度嘅改訂。另外佢亦有敦煌殘卷（P2018，平聲「東·冬·鍾」嘅一部分）。

王仁昫《刊謬補缺切韻》，亦係切韻增修本，早過《唐韻》。但孫愐利用朝廷擴大《唐韻》影響，所以《唐韻》雖則係孫愐私人著作，然而命名有官方性質，有名氣過《刊謬補缺切韻》。范鎮《東齋記事》講，「自孫愐集為唐韻，諸書遂廢」。王仁昫《刊謬補缺切韻》同孫愐《唐韻》，都為韻字加入注釋，並且引文亦有出處，於是乎，韻書就有辭書字典之用。

大徐本嘅《說文解字》所引嘅反切係依據《唐韻》嘅。《康熙字典》中所記嘅《唐韻》反切就係引出自《說文解字》大徐本嘅反切。

類:韻書
賀一誠

**賀一誠**（，，GLM）就喺澳門出身嘅政界人士、商人、政治人物。澳門立法會前主席，係前澳門行政長官，2019年12月20號上任，去到2024年12月19號卸任。

## 入行
賀一誠佢喺1957年生於澳門世家，佢係曾經做過第八屆全國工商聯常委、第九屆、第十屆、第十一屆、第十二屆全國人大常委會委員（2001年－）、澳門行政會成員（2004年-2009年10月20號），2009年起任澳門特別行政區立法會議員（循工商金融界別間選）兼做副主席。2013年當選主席。2001年獲澳門政府授予工商功績勳章。

2019年第5任澳門特區行政長官選舉，賀一誠作為唯一候選人，以392票當選。同年9月4號獲得國務院總理李克強簽署國務院令正式任命。9月11號，賀一誠到北京會見李克強同接受任命狀。

到2024年8月21號，賀一誠因為「身體健康尚未全面恢復」問題後，公佈話唔會尋求競逐爭取連任，並只係做咗一任嘅呢個特首，唔再參加第六屆特首選舉，佢係行政長官任期至今年12月19號完結，亦成為嘅澳門回歸祖國後第三位以來首個不尋求同埋未有連任澳門特區行政長官特首之職務。

## 參考

## 出面網頁

類:前澳門立法會議員
類:澳門特區行政長官
類:暨南大學舊生
一誠
銀匠

**銀匠**，專門造銀器嘅工匠。佢同金匠做嘅嘢好似。銀匠通常只處理銀，同珠寶工匠又有啲唔同。珠寶會有寶石或真珠之類。

英文叫做**silver smith**，或合寫**silversmith**。

銀匠要用到嘅架生唔少。

## 睇埋
* 銅匠
* 鐵匠
銅匠

**銅匠**，工匠一種，專做銅器，銅器係指銅與黃銅。

銅匠英文叫**Copper smith**或**coppersmith**。
樸迪莫倫斯體育會

**樸迪莫倫斯體育會**（）係葡萄牙樸迪莫嘅足球隊，1914年成立，踢緊葡萄牙超級足球聯賽。
樸迪莫

**樸迪莫**（）係葡萄牙阿爾加維法魯區嘅城鎮，人口5.6萬。
## 睇埋
*樸迪莫倫斯體育會

類:葡萄牙地理
娛樂軟件自主審查機構

（），簡稱**USK**，係德國嘅自我監管協會之一，1994年由柏林駐地嘅娛樂軟件自我控制機構考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲電子遊戲嘅年紀同內容嘅分級。佢亦係歐洲地區唯一唔用PEGI分級制度嘅國家。

佢屬下嘅分級有0、6、12、16、18呢5個級，每個級都有佢唔同嘅解釋。

## 屬下分級

另外，喺德國街頭賣啲機帶或電腦軟件，都重有以下噉嘅撈稿：

喺德國販賣啲遊戲機帶，以下呢啲情況下係冇得賣：
#有拒絕審查或依法被禁止上架嘅背景
#唔計德國喺販賣範圍內

## 註同攷
;註

;攷

## 出面網頁
* 

類:遊戲分級
孖辮

**孖辮**，係指頭髮左右兩邊都紮咗辮，通常女仔紮呢種髮型比較多。而喺日本，由2012年開始日本紀念日協會就用2月2號做“孖辮日”。

## 攷
瘡

**瘡**，指皮上發炎，紅腫、由皮上突出。嚴重嘅會流膿。皮上有瘡就叫**生瘡**。

瘡有好多種，暗瘡、痔瘡、凍瘡、唇瘡、耳瘡，不計其數。
鐵棍

**鐵棍**，兵器之一，鐵造嘅棍。鐵棍硬過木棍、膠棍、紙棍、發泡膠棍，淋過石屎棍，重過木棍、膠棍、紙棍、發泡膠棍，輕過石屎棍。大力擊中對方，細力擊唔中對方？

## 攷
三叉

**三叉**，係一樣長柄武器，棍前有叉，叉有三枝尖刺，又叫**三叉戟**。用來拮中對方，等佢受傷。叉頭通常用五金做，尤其係鐵。

## 神話
响希臘神話入便，三叉戟係海神波塞冬嘅象徵物同埋武器，相傳佢用三叉戟劈山，將山石變做島嶼；羅馬神話入便嘅涅普頓亦係以三叉戟做象徵。但响天主教入便，三叉戟係魔鬼撒旦嘅武器（二短一長嘅形體有男人生殖器官嘅象徵），呢啲轉變同對立畀一啲學者認為，係新宗教代替舊宗教時期嘅證據。

响印度神話入便嘅三主神：濕婆嘅象徵物同埋武器，亦係三叉戟。
辮

**辮**係將一束頭髮織起。織瓣叫**紥辮**。

若果有一條辮嘅髮型，叫馬尾；若果有兩條，叫孖辮。
火藥煲

**火藥煲**係一樣武器，以大瓦煲放入火藥、硫磺、鐵釘、鐵彈。亦有帶毒攻鼻嘅材料。用時放火燒。見於大清時。

英文叫佢**Stink pot**或者**Stinkpot**，意謂攻鼻嘅煲。

類:武器
類:大清軍事
更練

**更練**，職位之一，地方守衞，見於舊時香港城唐人地方。由唐人自己發起，以補差人不足。

英文稱之為**district watchman**。
管工

**管工**，工職一種，係管住工人，睇晒工人做嘢，見於地盤同工廠。

英文叫**foreman**或者**oversees**。有時直音叫**科文**。

## 睇埋
*地盤科文

類:職業
轎夫

**轎夫**（）係工一種，抬轎嘅人。轎夫抬轎送搭客。一頂轎至少要轎夫兩人，有啲氣派，就有八人大轎。

類:職業
波圖足球會

**波圖足球會**係葡萄牙波圖嘅足球會，1893年成立，而家踢緊葡萄牙超級足球聯賽。旗下球員有西班牙嘅卡斯拿斯等等。
茶居

**茶居**（**eating house**）係一種舖，飲茶地方，細過茶樓。

廣州喺清光緒中期開始出現茶居。「居」意思係以飲茶為主嘅屋仔。以前多數用「發記茶居」、「昌源茶室」呢類字號，而且幾乎每條村百步之內，都一定有一間茶居。

茶居通常起喺河邊，環境古樸雅致，細細間，只可以坐二十幾個茶客。有時仲會將小茶几搬上畫舫，喺船上品茶；呢種景致，都係舊時廣府風貌 。

## 攷
轎

**轎**，交通工具一種，用來送搭客去各處。至少要有兩個轎夫抬。古時叫**輿**，要四手抬車之貌。

轎靠人抬，行得慢，然而夠晒穩。馬車只能大街行，轎就窄巷、窄橋、過門都無問題。
VVC

**VVC**，全寫 **Versatile Video Coding**，即係 MPEG-I Part 3 或者叫做 **ITU H.266** 或者 FVC (Future Video Coding)，係一個而家重喺度研究緊嘅新款影片壓縮標準，預計喺2020年7月左右完成成個制定過程。負責訂定呢個標準嘅組織叫 JVET (Joint Video Exploration Team) ，一個由國際電訊組織同MPEG聯盟組成嘅聯合影片專家團隊。會係接而家 HEVC/H.265 棒嘅下一代格式。2017年10月正式開始做呢個標準化嘅過程。喺2018年 IBC 展，其中一個展出嘅 code c 可以去到比 HEVC 重要高40% 嘅壓縮效率。2020年7月7號 VVC 嘅第一版正式標準出爐。

## 目標同時間表
### 概念
2015年10月，MPEG 同 VCEG 一齊組成咗 JVET 嚟到比較唔同嘅壓縮技術兼夾研究新一代影片壓縮標準所需要嘅技術要求。新一代嘅壓縮算法應該要喺主觀質量保持不變嘅情況下做到將個壓縮率增加30-50%嘅效果，並且要支援無損壓縮同埋主觀上無損嘅壓縮。其他應該支援到嘅規格包括：

* YCbCr 4:4:4、4:2:2、4:2:0 顏色抽樣方式配合10-16bit嘅色深
* BT.2100闊色彩空間、至少要支援到16個stops嘅HDR（最高亮度1000/4000/10000 nits）
* 其他輔助頻道（用嚟載深度或者透明度等等其他資訊）
* 喺0-120Hz之間可以轉變同埋可以有分數嘅frame rate
* 要可以適應到唔同嘅影片編碼資訊、例如時間資訊（frame rate）、空間資訊（解像度）、信噪比、色彩空間、動態色調差異等等
* 環迴立體或者多角度編碼
* 全景格式
* 靜態圖片用嘅編碼

編碼嘅複雜度預計會達到 HEVC 嘅十倍。JVET 喺 2017年10月已經出咗最後一次提交建議書嘅呼籲，並且喺2018年4月出咗第一份草稿標準，預計2020年年底最終標準可以獲得批准。

### 目標
* 至少 30% 好過 H.265 / HEVC 嘅壓縮率（希望能夠達到任何情況都可以做到 50% 進步）
* 解像度：4K-16K
* 能夠支援 360° 全景影片

### 最新嘅時間表
* 2017年10月：呼籲提交建議書
* 2018年2月：評價收到嘅建議書
* 2018年10月：建立評價用嘅測試模組
* 2019年10月：第一版標準草稿
* 2020年年底：第一版正式標準
* 2021年6月：第一個硬件實現

## 授權
AOMedia 喺2018年加咗個新嘅壓縮方式入去 AV1 格式標準成立過程入面，呢個壓縮方式估計可以達到同VVC差唔多一樣嘅壓縮率兼且可以唔使畀專利費就用到。MPEG嘅創辦人 Leonardo Chiariglione 希望可以透過MPEG LA進一步嘅授權嚟令到VVC亦都可以提供到一個最基本嘅免專利費codec，但係要就返某幾個專利申請、可以開放嘅功能、可以用得嘅專利權、重有其他可能要畀嘅授權費。

為避免再出現好似HEVC嗰陣時咁嘅問題，有關方面已經為 VVC 成立咗個新嘅工作組，叫做 MC-IF（Media Coding Industry Forum）。

## 參考


## 睇埋
* H.264 / MPEG-4 AVC
* H.262 / MPEG-2

## 出面網頁
* VVC website at the Fraunhofer Heinrich Hertz Institute
* Stand by for ITU H.266 compression
* Improvement of HEVC Intercoding Mode using multiple transforms
* Transform competition for temporal prediction in video coding
* Adaptive transforms for inter-predicted residuals in post-HEVC video coding
* Future Video Coding
劉度拿德

**劉度拿德**（；）係巴西生意人同政治人，聖保羅州嘅出世。喺1963年至1966年做聖保羅州副州長，1966年至1967年同1971年至1975年做聖保羅州州長。
2020年5月18號死喺聖保羅屋企，終年99歲。
V Walk

**V Walk**係一個由新鴻基地產發展嘅商場，喺九龍深水埗區西九龍填海區南昌嘅匯璽入面，係南昌站嘅上蓋發展項目，2019年7月26號全面開放。

商場用We Walk Together做主題，V代表Vivid，強調商場係將年輕人消費同埋活力作為主題。雖然商場規模比較細，但係集團依然用「區內大型旗艦商場」咁嘅名頭嚟宣傳佢，同時都希望佢成為西九龍區內地標。

## 基本資料
商場樓面面積合共有30萬平方呎，有150間舖，每間舖面積介乎700呎至1500呎之間，以餐飲同服務業為主，想吸引多啲年輕人嚟呢個商場消費。

## 設計
商場由日本著名室內設計公司Wonderwall設計，主題係「西九龍嘅脈搏」，設計師專登用玻璃幕牆嚟引入自然光同埋擴闊空間感。

## 商場商戶組合
商場店舖每呎租金大概100至200蚊，面積大概700至1,500平方呎，分為6大主題區域，包括潮流服裝、美容及化妝品、鐘錶珠寶、電子影音、特色餐飲同埋大型超市。其中商場入面租用面積最多嘅商戶係fusion by ParknShop超級市場。而佔地近8000呎嘅嘉禾院線就係第二大租戶，間戲院入面會有5間影院、400個座位。另外，已經公佈進駐商場嘅大型租戶重有朗思國際幼稚園。

租戶亦包括有6間鐘錶珠寶店（周生生、周大福、六福珠寶、英皇鐘錶珠寶、謝瑞麟、PANDORA）、化妝品店benefit同埋Guerlain、以至UNIQLO。而服裝店主要就包括有Levi's、initial、眼鏡88、SKECHERS、AIGLE、sports b.、bauhaus同埋Timberland等等。其他租戶就主要有蔘茸藥材店、健康產品同埋藥房。

餐廳包括有太興集團旗下嘅TEA WOOD茶木同埋文華冰廳；牛角、日本居酒屋漁釧、Italian Tomato、Starbucks、曲奇四重奏、越式餐廳WHAT THE PHO、健康料理原味家作、聰嫂私房甜品、美樂士多、校長廚房、天仁茗茶、美心西餅、A-1麵包同埋峰壽司等等。

## 設施
商場設有時租停車場，並且有24小時室內行人通道同埋行人天橋接駁深水埗行人天橋系統，連接附近嘅公共屋邨同埋學校。

## 推廣、服務
發展商預計第一年市場推廣費用會有2,000萬蚊，將科技融入商場，用喺商場服務上面並且顧及數碼化體驗同埋人性化，方便滿足年輕顧客嘅需求。商場會有VIP Club，顧客可以自助登記積分同埋換領禮品；同時商場亦都會安裝停車場車位搜尋系統，可以用手機即時睇到車位數目資訊同埋用餐廳即時遙距取票服務。

## 交通
交通路線列表
; 港鐵

* █東涌綫、█西鐵綫：南昌站

; 東京街西

; 深旺道

; 西邨路

; 欽州街西



## 參考


## 出面網頁
*V Walk
水中聽音器

**水中聽音器**，簡稱**水聽器**，係一種用嚟響水下邊聽同埋錄聲音嘅咪高峰，多數水聽器嘅原理係壓力變化譬如聲浪引起電勢嘅變化。
曾慶瑜

**曾慶瑜**（Regina Tsang Ching-Yu，）係香港女演員同女歌手，喺台灣發跡，祖籍廣東。

## 經歷
七兄弟姊妹排第六，資深配音員曾慶珏係佢家姐。一九七五年，二人香港培正中學一齊畢業。後尾去美國留學，喺西雅圖大學學習酒店。一九七八年，返港度假，參加香港小姐競選得季軍，自此從事影視。

一九七九年，簽無綫電視，《獵鷹》一片成名，成為當家花旦，一九八三年射鵰英雄傳以及神鵰俠侶 演瑛姑。一九八五年，轉投亞洲電視，下年又去咗台灣。之後又重投無綫，並涉足歌壇。第一張華語唱片係劉家昌製作《我不哭》專輯。

曾慶瑜唱歌了得，一九九八年得第23屆金鐘獎女歌星演員獎，此為金鐘歌后。歌出名有一九八七年《今夕是何夕》以及一九九〇年《隨風而逝》。

之後一九九〇年又喺台視綜藝節目《玫瑰之夜》，為第二代女主持人。

傳聞曾慶瑜曾先後同演員馮淬帆同歌手譚詠麟有一段情。

## 影視作品

### [[電影]]
* 《生命快車》（一九八四年）
* 《香蕉天堂》（一九八七年）

### [[電視劇]]
* 無綫電視《青春熱潮》 (一九七八年)
* 無綫電視《奮鬥》 (一九七八年) 飾 秦靈
* 香港電台《獅子山下》（一九七九年）
* 無綫電視《風雲》（一九八〇年） 飾 凌月鳳(Mandy)
* 無綫電視《衝擊》（一九八〇年）飾 杜念慈
* 無綫電視《千王之王》（一九八〇年）飾 卓莉
* 無綫電視《刺青》（一九八一年）飾
* 無綫電視《烽火飛花》（一九八一年）飾 穆莉
* 無綫電視《楊門女將》（一九八一年）飾 楊九妹
* 無綫電視《獵鷹》（一九八二年）飾 康華
* 無綫電視《星塵》（一九八二年）飾 方婷
* 無綫電視《萬水千山總是情》(一九八二年) 飾 齊韻芝/齊田惠子
* 無綫電視《再見十九歲》（一九八三年）飾 容曉梅
* 無綫電視《射鵰英雄傳》（一九八三年）飾 瑛姑
* 無綫電視《神鵰俠侶》（一九八三年）飾 瑛姑
* 亞洲電視《諜網迷情》（一九八五年）
* 中華電視公司《雙雄奇緣》飾邱如靜（播出期間：一九八六年)
* 《天山英雄傳》（共廿五集，播出期間：一九八八年二月三號到一九八八年三月十一號）
* 台灣電視公司《郵差總是按錯鈴》（一九八九年）飾 楊家將
* 台灣電視公司《又見郵差來按鈴》（一九九〇年）飾 楊家將

### [[節目主持]]
* 香港無綫電視《歡樂今宵》（一九八七年）
* 《曾慶瑜專輯》（曾慶瑜首次喺台灣製作嘅電視專輯，全一集，播出時間：一九八七年十月十五號21:30～23:00）
* 《亞太之夜》（第32屆亞太影展頒獎典禮暖身活動，全一集，播出時間：一九八七年十月廿八號21:30～23:30）
* 台灣電視公司《玫瑰之夜》（共三百三十六集，播出期間：一九九一年十月十九號至一九九八年八月廿二號）
* 台灣電視公司《超人氣大現場》（共十一集，播出期間：一九九八年九月十二號至一九九八年十二月十二號）
* 中華電視公司《點燈》（第三任、及二〇一二年第九任主持人）（至今九百幾集，播出期間係一九九四年七月廿八號至二〇一二年三月廿五號…）
* 傳訊電視大地頻道《台灣名人本色》（共五十二集，播出期間：二〇〇〇年一月廿一號至二〇〇〇年七月廿八號）

## 音樂作品
### 個人專輯

## 註


## 出面網頁
*
天籥

**天蘥**（讀藥），星官之一，歸斗宿，又寫做**天龠**（讀藥）。恆星有八。蘥、龠即後來嘅鑰，指鎖匙，開藏之管。

晉書天文志寫，「天蘥八星、在南斗杓西、主關閉。」

## 儀象考成
儀象考成、儀象考成續編添四星，天龠增一到天龠增四。
釘宮理惠

**釘宮理惠**（日文平假名**くぎみやりえ**，拼音**Kugimiya Rie**；），日本女配音員，配卡通角色。

## 代表作

* 水瀨伊織（偶像大師）
* 露易絲（零之使魔）
* 艾爾凡斯·艾力克（鋼之鍊金術師）
* 三千院凪（爆笑管家）
* 神樂（銀魂）
* 哈比（FAIRY TAIL）
* 逢坂大河（TIGER×DRAGON！）
* 夏娜（灼眼的夏娜）
韻

**韻**，音樂調音，原本寫**均**，後世亦異字**韵**。

均係種調音架生，比較音和。國語周語咁寫，「律所以立**均**出度也。」又有韋昭注寫「**均**者，均鍾木，長七尺，有絃繫之以均鍾者，度鍾大小清濁也。」

文選成公子安之嘯賦有寫，「音**均**不恆，曲無定制。」李善又注，「**均**，古**韻**字也。」

音樂有韻，詩歌亦有韻。後世就有音韻學，研究詩歌之韻。
徐瑋吟

**徐瑋吟**（，），藝名**鮪魚**，係臺灣女藝人，臺北市出世，2010年出道。

## 事件
2019年4月，徐瑋吟指控藝人辜莞允偷拍佢沖涼相。
均

**均**，唐字，原意為平均、均勻，如今指：

* 平均
* 均勻
* 均衡
* 韻，古寫均字。
座檯曆

**座檯曆**，放喺檯上嘅月曆，通常細細張，可以逐月揭。每張月曆紙，背面就印畫或印相。亦有啲主要放畫同相，月曆就從簡，放到一邊。

座檯曆一般有硬紙摺成三角柱體，底窄坐喺檯，兩面乘住月曆紙。

英文稱為**desk calendar**。
通風口

**通風口**，屋宇開口一種，等屋內屋外，有風出入，尤其門窗閂埋嗰陣。未用機器動力之前，係靠通風口，以自然風換氣。現代有冷氣機、抽氣扇之類代替。

通風口只許風出入，又防止人獸侵入，一般前面加個隔，一排細窿咁。有啲做成藝術品咁，用來裝飾。

英文叫**ventilator**。
公主

**公主**係帝王亞女，亦有稱做**郡主**，英文稱為**princess**。

## 睇埋
*童話故事

類:王室
石磡

**石磡**，牆一種，起喺山邊，擋住泥土，又叫**擋土牆**、**護土牆**等。日本稱之為**擁壁**。石磡邊多數係通路、樓梯下。古時用大石砌，現今多用石屎。

英文稱之為**retaining wall**。
楊樂文

**楊樂文**（，）係香港男藝人，2013年參與電影《狂舞派》開始為人所認識。其後於2018年參加ViuTV選秀節目《Good Night Show 全民造星》攞左季軍後成為男子組合MIRROR嘅隊長，擅長跳舞，rapping同做戲。

## 演出
### 電視劇（ViuTV）
*2020年：《男排女將》 飾演 楊樂仁
*2021年：《太平紋身店》飾演 少年葉蓋天（第12集）
*2022年：《IT狗》飾演 Tony
*2022年：《繩角》飾演 李承東
*2023年：《冰上火花》飾演 李世達
*2024年：《十七年命運週期》飾演 余木成（木星）
*2025年：《存酒人》飾演 阿當
*未播：《IT狗2.0》飾演 Tony

### 網絡劇集
*2020年：《把砒霜留給自己—花卉種植指南》飾演 Dave

### 電視節目（ViuTV）
*2021年：《轉機 ON AIR》第34集嘉賓
*2021年：《囝囝女女730》主持
*2021年：《幫緊你應援團》主持
*2022年：《爆谷一周》第4集嘉賓
*2024年：《周六食花生》第19集嘉賓
*2025年：《夜粥先生幾多點》主持
*2025年：《Chat KP》第47集嘉賓

### 電影
*2013年：《狂舞派》飾演 Dave
*2021年：《狂舞派3》飾演 Dave
*2023年：《命案》 飾演 少東
*2024: 《12怪盜》飾演Lokman

### 舞台劇
*2016 : 《炫舞場》
*2017 :《炫舞場2.0》
*2017 :《HiHi大爆炸》
*2018 :《HiHi大爆炸Rerun: 憎多Joke少》
*2025 :《我推的男子》
*2026: 《關於那隻龜回魂的故事》 (五月)

## 音樂作品
*2021年：《虎道門》（同江𤒹生合唱）
*2021年：《虎道門》（Acoustic Version）（同江𤒹生合唱）
*2022年：《Fight Your Corner》（同江𤒹生合唱）
*2024年：《如果電話亭》
*2024年：《FING!》（同王智德、江𤒹生、陳瑞輝合唱）
*2025年：《DUM》（同王智德、江𤒹生、陳瑞輝合唱）
*2025年：《FLY》

## 攷

## 出面網頁
*
*
* MakerVille - 楊樂文
彭普萬·東詹

**彭普萬·東詹**（*Pumpuang Duangjan*，，）係泰國女歌星、影星，喺猜納府出世。

## 唱片
* （Som Tam，ส้มตำ）
* Sao Na Sang Fan（สาวนาสั่งแฟน）
* Krasae Khao Ma Si（กระแซะเข้ามาซิ）
* Nak Rong Ban Nok（นักร้องบ้านนอก）
* Hang Noi Toi Nid（ห่างหน่อยถอยนิด）
* Khon Dang Luem Lang Kwai（คนดังลืมหลังควาย）
* Lok Khong Phueng（โลกของผึ้ง）

## 參考
寫生

**寫生**（**sketching**）係指直接對住想畫嘅嘢進行描繪嘅一種畫畫方法。寫生通常唔會係成品，而只係為作品搜集素材而畫嘅，不過又有啲畫家會以寫生做作品嘅主要部份。
玫瑰露

**玫瑰露**又叫**玫瑰水**，泛指用玫瑰花瓣提煉出嚟嘅液體，有濃烈嘅玫瑰香味，可以用嚟做調味料同香水。
Princess

**Princess**係歐洲王室成員用到嘅稱號，可以用嚟稱呼公主（國王個女）或者王妃（王子個老婆）。
Uue

**uue**，拉丁字母串字，可以指：

* 一百一十九號元素，Ununennium，符號Uue。
* Uuencode，出自Unix-to-Unix encoding，電腦編碼。
Ubn

**ubn**，拉丁字母串字，可以指：

* 一百二十號元素，Unbinilium未符號Ubn，未發現嘅化學元素。
* Ubinuclein，智人基因蛋白。
Ubu

**ubu**，拉丁字母串字，可以指：
* 一百二十一號元素，unbiunium，符號ubu，尚未發現嘅化學元素
* 尼泊爾一地
Ubb

**ubb**，拉丁字母串字，可以指：
* 一百二十二號元素，Unbibium，Ubb
* Ubiquitin B，人類基因蛋白
Ubt

**ubt**，拉丁字母串字，可以指：
* 一百二十二號元素，Unbitrium，Ubt，尚未發現嘅化學元素
* 尿素呼氣測試，Urea breath test，驗病用
Ubp

**ubp**，拉丁字母串字，指：

* 一百二十五號元素，Unbipentium，Ubp，尚未發現之化學元素
* 烏汶叻差他尼國際機場，代號UBP
西昌

**西昌**係中國四川涼山彝族自治州嘅首府，面積2,655平方千米，人口61萬。

西昌衛星發射中心座落喺西昌北面嘅冕寧。
武陵源

**武陵源**係中國湖北省

嘅一個風景名勝區，喺湖南東南

部嘅武陵山脈中段桑植同慈利兩縣交界，屬張家界管轄。佢畀聯合國教科文組織列入世界自然遺產。
都江堰市

**都江堰**係中國四川成都嘅一個縣級市，面積1,208平方千米，人口72萬。

都江堰市原名**灌縣**，1988年被升格成縣級市，用咗當地出名嘅都江堰個名，改名做都江堰市。
都江堰

**都江堰**係中國四川嘅一個水利建築，喺成都西北部嘅岷江上游，屬都江堰市管轄。佢畀聯合國教科文組織列入世界文化遺產。
Uqn

**uqn**，拉丁字母串字，指：

* 一百四十號元素，Unquadnilium，符號Uqn，尚未發現嘅化學元素
* AN/UQN，聲納型號
Upt

**upt**，拉丁字母串字，指：

* 一百五十三號元素，Unpenttrium，符號Upt，尚未發現嘅化學元素
* 通用個人電訊，Universal Personal Telecommunications
Uts

**uts**，拉丁字母串字，指：

* 一百三十七號元素，Untriseptium，符號Uts，尚未發現嘅化學元素
* 統一碼技術標準，Unicode Technical Standards
天窗

**天窗**，窗一種，屋頂頂透光落來嘅窗，等屋入面多啲光。

英文稱為**sky light**，或者**skylight**，意謂天之光。

## 睇埋
*開天窗
屯門海戰

**屯門海戰**係大明同葡萄牙喺1521年（明正德十六年）8月底至9月打嘅一場仗，由時任廣東海道副使汪鋐，率領大明水師喺屯門地區抗擊佛朗機人。呢次係中國首次同歐洲國家武裝商船對抗嘅戰役。最後大明打贏，東莞縣收返嗮葡佔屯門。
Ubh

**ubh**，拉丁字母串字，指：

* 一百二十六號元素，Unbihexium，符號Ubh，尚未發現嘅化學元素
* Ubiquitin carboxyl-terminal hydrolase
北京奧運鼓樓殺人案

係中國北京喺2008年8月9號發生嘅殺人案。嗰日一位喺浙江杭州嚟嘅旅客用匕首刺向人，導致美國遊客一死一傷、同埋一位中國大陸導遊受重傷。事後兇手跳樓自殺死咗。

由於呢單嘢喺北京夏奧期間發生，加上喺中國大陸好少有針對鬼佬嘅惡性犯罪事件發生，所以單嘢引起多國媒體關注。

## 經過
2008年8月9號，嗰時北京夏奧會啱開幕第二日。嗰日喺北京東城區鐘鼓樓，有位喺中國浙江杭州嚟嘅47歲男旅客同平時一樣喺度玩鼓樓景區，附近班四合院啲居民冚唪唥都喺度睇緊女子48kg級嘅舉重比賽直播。期間唐永明掹出把匕首，喺鼓樓城樓二樓將兩位美國明尼蘇達州達科他縣嚟嘅兩位旅客斬咗幾刀，重斬埋一位中國大陸女導遊。唐永明喺喐手後即刻跳樓自殺。受傷嗰兩位美國遊客同一位女導遊亦俾白車第一時間送到北京市協和醫院搶救。

事發幾個鐘之後，鐘鼓樓閂檔唔做生意，有幾位紅袖章嘅老坑喺案發現場附近巡邏，重猛咁要求啲人唔好七加一，及要求附近居民同店主唔好講埋嗮啲唔三唔四嘅言論。有附近啲居民話現場有好多血跡。而附近啲商舖班店主都話出噉單嘢時，佢哋都唔喺舖入面做生意或好忙，甚至重有人話電視機播奧運節目好大聲，乜都聽唔到。

而喺鐘鼓樓景區嘅北廣場，有好多部攝影機同相機放嗮喺度，專門搞事發現場嘅突發事件直播同報道。

## 後續
事發後，美國駐北京總領事館高度關注呢單殺人案，使館發言人包日強（Richard Buangan）話同中國大陸官方正式調查單嘢嘅詳細來龍去脈，而大使館同白宮爲受害家屬提供一切所需協助。當地差佬亦調查咗下案發現場留低落嚟身份證同護照，證實最先係唐永明喐手。事件亦令美國奧委會委員長——同美國總統小布殊都一齊悼念呢單命案嘅死難者。 

據調查，唐永明只不過係普通嘅居民，1961年3月4號出世，曾經喺杭州市儀錶廠做過嘢，平時去到杭州市茶市街一間棋牌室打下啤牌，落崗後重試過喺傳達室做把守，亦試過兩次離婚；亦有喺儀錶廠嘅舊同事話唐永明成日發姣，話社會唔公平。據浙江警方通報，佢嘅仔唐文駿有案底，試過先後喺2007年5月因詐騙罪而俾公安機關行政拘留10日；2008年3月4號因偷嘢而被判半年監禁兼罰咗CNY￥2000。事發後有網友質疑唐永明係嚟北京上訪定係實行恐怖襲擊行為，亦有美國官員擔心呢單案係唔係專程對付美國佬而實施嘅犯罪行為。後嚟調查過下，呢單純屬普通嘅殺人案，既唔關信訪事，又唔關奧運會恐怖襲擊事，更加唔係針對美國佬嘅有組織犯罪行為，加上唐永明之前冇任何犯罪前科。而受害嗰兩人係托德巴赫曼同芭芭拉芭赫曼，係美國前女排球員—伊利沙伯·芭赫曼嘅阿爸阿媽，尤其係托德巴赫曼，係美國排球隊前教練——嘅外父。

不過托德巴赫曼被送到醫院後證實不治，芭芭拉芭赫曼喺住院五日後轉運返到美國繼續接受治療。而鼓樓景區亦因為噉嘅殺人案而連續閂檔62日，直到2008年10月10號先至重新開業。鐘鼓樓景區重新開業後加強咗安保，專門排查每位入場人士有冇攜帶啲危險品入場。

## 攷

類:2008年中國
類:東城區
十色

**十色**，色彩陳雜之狀，好多色咁，又叫**五顏六色**。十色本來係虛數，以示多咁解。之不過，後世亦有種種指名配搭。

南朝梁時江淹寫麗色賦，「如綵雲出崖，五光徘徊，十色陸離。」形容婦人之美，**五光十色**出處。

英文稱之為**variegated colour**。

## 種種十色

### 謝公

* 牋深紅
* 粉紅
* 杏紅
* 明黃
* 深青
* 淺青
* 深緑
* 淺緑
* 銅緑
* 淺雲

### 佛教

有十色世界

* 銀色世界
* 金色世界
* 寳色世界
* 妙色世界
* 蓮花色世界
* 薝蔔花色世界
* 優曇鉢羅花色世界
* 金剛色世界
* 玻黎色世界
* 平等色世界
五光十色

**五光十色**係一個香港政治術語。喺香港政府進行所謂『完善選舉制度』，大幅度削減直選議席同埋提高參選門檻，排除唔屬於建制派嘅人士參選之後，有啲人會批評，議會得番一種聲音，係『清一色』，有啲反駁嘅人（特別係親北京派嘅人士同媒體）就會話新議會嘅組成係『五光十色』。

呢個字眼後來亦有時被用來形容香港政府嘅管治團隊。
## 參考來源

類:香港政治
柳條布

**柳條布**，有柳條紋嘅布，一間間咁，亦叫**間條布**、**條紋布**。

英文叫**striped cloth**。
寵物小精靈 神探比卡超

《**寵物小精靈 神探比卡超**》（），香港譯名寫法《**POKÉMON 神探Pikachu**》，係2019年美國同日本合作拍攝嘅真人版寵物小精靈動畫電影，主角比卡超由賴恩雷諾士配音。
## 註
一百二十八號元素

**一百二十八號元素**，尚未發現嘅化學元素，拉丁學名**Unbioctium**，符號**Ubo**。元素週期表之中，排第八行，g區元素之一，原子序號128。
一百三十號元素

**一百三十號元素**，尚未發現嘅化學元素，拉丁學名**Untrinilium**，符號**Utn**。元素週期表之中，排第八行，g區元素之一，原子序號130。
夏良站

**夏良站**（；），規劃嗌過**石湖站**（；），係廣州地鐵嘅車站，2018年12月28號開通，喺白雲區太和鎮夏良村入面，龍歸城地皮範圍內嘅東邊。

另外，行東風嗰邊喺每日21:30收車之前嘅尾班車都係揀呢個站做總站，之後入返石湖停車場檢修。

## 結構
### 樓層
呢個站一共有2層樓嘅地下區域，其中地面係出入口，地下1樓係站廳，有票務設施、客務中心同商舖、安檢設施；地下2樓係月台。站內雖然冇休息室，但有廁所同母嬰室，喺月台範圍嘅北邊，其中母嬰室喺廁所嘅女廁門口隔籬。
#### 打掂

#### 打橫

### 站廳
夏良站嘅站廳收費區喺車站西邊，東邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有個島式月台，喺龍歸城探春園東邊嘅小區F綫嚿地皮嘅地底，夏良南王田路同龍歸城小區F綫交界南邊139m嘅地方。

另外，呢個站嘅兩條正綫喺月台北邊整咗兩條波口位專門畀列車出入石湖停車場。喺每日嘅尾班快車（UTC+8，21:30）都會揀呢個站做總站，清客後將直接入車廠，唔再出車，直到第二日營運頭班車為止。

### 商舖同自助服務
呢個站冇商舖，但得三臺自助服務。

### 出入口

呢個站有3個出入口，分别係B、C同D。

## 頭尾班車信息同配線圖

## 車站歷史
### 規劃
早期喺2003年份地鐵規劃方案講嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶，期間冇話經過呢個站。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係**石湖站**，而車站位就喺而家嘅廣從二路近北二環高速交界南邊範圍，後嚟考慮到龍歸城嘅街坊出行唔方便嘅問題而將份規劃方案修改咗，將原先嘅西南段喺太和以南到東平嗰橛嘅路線，改向西屈咗個彎入龍歸城入面，之後再行返廣從公路一帶。

### 施工

*2015年9月：車站喺度搞緊前期入場工作。
*2015年10月15號，全綫第一部盾構機喺嘉禾望崗到呢個站之間嘅中間風井開挖。
* 2016年5月24號，凈低未開工嘅呢個站到東平區間亦正式開始施工。
* 2016年7月中，呢個站正式封頂。
*2017年5月15號，主綫呢個站到太和站區間嘅風井右綫盾構隧道貫通。
*2017年6月21號朝早，呢個站到太和站之間嘅左綫盾構隧道正式貫通。
*2018年3月29號晏晝，廣州市民政局開始向全社會徵集主綫啲站名時變成「太和南」或「夏良」兩隻名。
*2018年8月6號，廣州地鐵官方公佈咗主綫嘅最終站名，呢個站亦最後定名做**夏良站**。
*2018年9月26號，呢個站正式三權移交而開始營運前調試

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況
呢個站嘅主要周邊乘客都係附近龍歸城一帶啲村民同樓盤居民、返放工啲廠房、讀書啲學生、啲職員讀書啲學生上落為主。

## 附近嘅建築同景區

### 村莊
* 夏良村
### 住宅
* 龍歸城
* 東湖映月
* 廣州南大門商住城
* 天龍花園
### 學校
* 白雲區永興小學（龍歸城校區）
* 白雲區龍歸中學
* 廣州市財經職業學校（白雲校區南門）
### 工廠
* 福田工業區
* 駿華電器

## 註同攷

;註

;攷

## 上一站·下一站
一百四十一號元素

**一百四十一號元素**，尚未發現嘅化學元素，拉丁學名**Unquadunium**，符號**Uqu**。元素週期表之中，排第八行，原子序號141。
一百四十二號元素

**一百四十二號元素**，尚未發現嘅化學元素，拉丁學名**Unquadbium**，符號**Uqb**。元素週期表之中，排第八行，原子序號142。
皮草

**皮草**，布一種，衫一種，獸皮做。極之保暖，皆因長毛困住空氣，隔斷寒氣，啱冰天雪地用。

現今物料豐富，可以代替皮草，做到又暖又輕，無必要宰獸取皮毛，現代就愈來愈少用。不過亦由於獸皮日漸稀有，亦為奢侈品。
耳挖

**耳挖**（挖變調陰上）係一種挖，用來挖耳，清走耳屎。多數用竹做，亦有用金、銀、鋼、銅、玉或塑膠造。

耳屎有時令耳仔唔舒服，聽嘢有影響。不過亦有醫療建議唔好挖，因為耳屎係護耳分泌，挖咗或者會易染病菌。
余綺霞

**余綺霞**（**YU Yee Ha, Dorothy**，）係香港女演員同司儀。1977年當選香港小姐季軍入娛樂圈，任職無綫電視，拍電視劇、電影同擔任司儀等，亦係《歡樂今宵》台柱之一。曾車禍受重傷，1993年死於癌病。

## 參考
揭單

**揭單**，單一種，錢銀嘅法律文件，按單上條款，法律上憑單可以攞到錢銀。通常見於借錢，憑紙得本金同利息。銀行本票都係揭單，理論上銀紙都算。

英文叫佢做**promissory note**。

孫文都曾經同鏡湖醫院簽過揭單，借錢開咗中西醫局。

## 註
欄河罇

**欄河罇**，罇一種，柱一種，多數用來砌騎樓欄河，其他欄河亦有。多數係上方下方，中間曲身似個罇咁。有石造，亦有木造。

英文叫做**baluster**。唐人見個樣似罇，西洋就話佢出自石榴。
四輪馬車

**四輪馬車**，馬車一種，車有車廂，下有四個轆，用馬拉，通常兩匹，多啲都有。

英文叫佢做**coach**。
商船

**商船**，船一種，用來通商貿易，載貨有，載客亦有。唔似官家如水師，唔似個樂人玩樂遊艇。

英文稱之為**merchant ship**。
行街紙

**行街紙**，文件一種，容許出入街嘅紙。原本有禁令唔畀行街，有紙准就可以行，無紙行街就犯法。例如晚黑禁止出入，就要行街紙。亦有啲唔係本地人，非法逗留，因故批准暫時留低，得到行街紙出入。

唔畀行街嘅禁令，通常都係同治安有關。可能出於政變，可能出於暴亂，可能出於盗賊猖獗，可能出於非法移民猖獗，有種原因。

嚴重嘅叫戒嚴，然而由於都市要正常營運，亦唔能唔畀人街，禁令只限晚黑，即係夜禁或者宵禁。大唐時有夜禁，有人要漏夜出入縣出入坊，要拎到文牒先，就有如行街紙。

如果係晚黑嗰種，英文就叫 **night pass**。

## 香港
香港主要有幾段時期，要行街紙。

香港開埠早年海賊猖獗，一入夜就打家劫舍，甚至官府都唔例外。於是乎立令唐人唔可以夜晚行街，除非有行街紙。

香港數次暴動期間，亦試過宵禁，禁令時間出入亦要行街紙。

一九八〇年，實行抵壘政策，差人可以截查市民身份證，故此出街要帶身份證，否則犯法。所以無身份證，就要拎張證件，先至敢行街，啲人因舊而叫行街紙。行街紙分兩種，一種係本地人唔見咗身份證，拎嘅臨時身份證，實情係補領身份證收據。另一種係擔保書，係畀啲本來要遣返，暫許居留嘅人。
月份牌

**月份牌**，牌一種，曆一種，係一張大咭紙，印咗畫同年中月日。唔少係公司當賣告白用。可以當畫咁睇，又可以查當年嘅日。同類亦有月曆，逐月印畫同曆。

英文通稱佢**calendar**。
Calendar

**calendar**，拉丁字母串字，指：

## 歷法
* 曆

## 文房
* 日曆
* 月曆
* 年曆
* 座檯曆
* 月份牌
和約

**和約**（英文：**Peace treaty**），條約一種，通常係兩方打仗之後，簽約正式停戰，唔再打仗，回復和平。通常會確定邊界，賠償幾多，交換戰俘，以及日後安排。
藥方

**藥方**，紙一張，睇病之後，列出要用嘅藥，以及用量，同用藥方法。藥方又可以叫**處方**。

英文叫**Prescription**。
Mikiki

**Mikiki**係一個香港商場，喺九龍新蒲崗西南角，喺私人屋苑譽·港灣樓下。商場連屋苑，都係新鴻基地產起嘅。商場有三層，二十萬平方呎。二〇一一年七月起營業，十月卅號開正式開張。新鴻基地產交由旗下康業服務管商場。

商場約莫呈長方形，南北長，東西短。四邊有馬路圍住，地址按南面大街太子道東六百八十三號。北面有景福街，東面有景泰街，西面有彩虹道。設有停車場，行車山入口駁去景福街。過景福街有另一商場，叫越秀廣場。

Mikiki取自日文見聞き，平假名為みきき，意思係見聞。按意就係【見聞商場】。

商場地牢設有一田百貨，亦係新鴻基地產名下。
吐血

**吐血**（，學名**haematemesis**）係一種病徵，吐出血來，又叫**嘔血**。通常係腸胃食道出血。咳出血叫咳血。
牙痛

**牙痛**，痛一種，牙感到痛，牙病嘅症狀。牙根有血管同神經綫，係痛嘅來源。通常牙外層穿咗，細菌入內引起發炎。不過亦有其他原因。牙痛得犀利，會係劇痛。要醫有補牙，杜牙根，剝牙等。

英文稱之為**toothache**。
伊利沙伯·芭赫曼

**伊麗莎白·芭赫曼**（；）係退役嘅美國女排運動員，明尼蘇達州明尼亞波利斯人。1996年開始加入排球界，2002年入選美國國家女子排球隊打排球直到2005年退役。期間幫美國女排攞過2003年冠軍、泛美洲運動會季軍、2005年世界大冠軍盃排球賽嘅女排亞軍成績。2007年1月亦去到日本嘅V超級聯賽（而家嘅日本排球聯賽）——隊做教練。

2008年8月9號，佢阿爸阿媽喺中國北京東城區鐘鼓樓嘅鼓樓景區入面俾位中國大陸遊客——陳永明用匕首行兇，阿爸當場死咗，阿媽傷勢危殆。

## 攷

## 出面網頁
* 伊麗莎白·維茲·芭赫曼嘅個人傳記
* 有關信息
越秀廣場

**越秀廣場**，香港屋苑之一，商場之一，喺九龍新蒲崗西邊，英文名**Yue Xiu Plaza**。下面商場多層，上面有兩棟樓，發展商為越秀地產。

商場大致四方形，北面凸多一角。商場西角為寧遠街，東北面有如意大廈。南面有公園仔，叫景福街休憩處。過公園仔係譽·港灣Mikiki。

商場內有波樓，又有酒樓。地下有間麥當勞，開咗好多年。
張惠妹

**張惠妹**（，）係臺灣女歌手，唱國語歌為主，受歡迎到天后級，花名**阿妹**。佢係臺灣原住民，生於臺東縣卑南鄉大巴六九部落。原名**古歷來·阿密特**（）。

佢到而家已經賣出咗約5500萬張唱片，舉辦過390幾場世界巡迴售票演唱會，歷次演唱會累觀看人數積超過700萬，係華語女歌手唱片銷量及演唱會場次紀錄、觀看人數紀錄保持人。

## 音樂作品

*《姊妹》（1996）
*《Bad boy》（1997）
*《妹力四射》（1997）
*《牽手》（1998）
*《我可以抱你嗎？愛人》（1999）
*《歌聲妹影》（2000）
*《不顧一切》（2000）
*《旅程》（2001）
*《真實》（2001）
*《發燒》（2002）
*《勇敢》（2003）
*《也許明天》（2004）
*《我要快樂？》（2006）
*《Star》（2007）
*《阿密特》（2009）
*《你在看我嗎》（2011）
*《偏執面》（2014）
*《阿密特2》（2015）
*《偷故事的人》（2017）

## 影視作品

## 演唱會

* 《A級娛樂世界巡迴演唱會》（2002－2004）
* 《Star世界巡迴演唱會》（2007－2009）
* 《阿密特首次世界巡迴演唱會》（2009－2010）
* 《Ameizing世界巡迴演唱會》（2011－2013）
* 《烏托邦世界巡城演唱會》（2015－2016）
* 《烏托邦2.0慶典世界巡迴演唱會》（2016－2017）
* 《ASMR世界巡迴演唱會》（2022-2024）
* 《ASMR MAX世界巡迴演唱會》（2024-）

## 現場表演

## 攞獎同提名

張惠妹到而家入過圍29次金曲獎（14次最佳國語女歌手、7次最佳國語專輯，5次最佳年度歌曲獎、1次最佳專輯製作人、1次年度專輯），並獲得6座金曲獎（3次最佳國語女歌手，1次最佳國語專輯，1次最佳年度歌曲，1次最佳專輯製作人），攞獎總數係9次。

## 廣告代言
;飲料類
*來勁GOGO運動飲料 1997 
*雪碧 1999-2000 
*統一優沛蕾優酪乳 2001－2002 
*康師傅冰紅茶 2004－2005，2010－2013
*光泉冷泡茶 2006，2007，2008 
*光泉冷泡茶王& 冷泡茶後 2008
*燕京漓泉啤酒 2007－2008 
*金牌台灣啤酒 2006，2007，2008，2009.4月止
*軒尼詩洋酒品牌合作 2009 
*可口可樂 2010－2012 
*康師傅冰綠茶 2011－2012 
*雪津啤酒 2013

;美容產品類
*美爽爽皙美白保養品 1997 
*金萱洗髮水 2001－2002 
*力士LUX沐浴產品 2003
*M.A.C彩妝 2008－2010 
*克蘭詩美體精華霜 2009 
*克蘭詩卡塔夫強化保水 2009 
*思珀芮護膚品 2009－2010 
*Kiehl`s 契爾氏護膚全系列 2011－2013（2013年係冰河醣蛋白保濕霜系列）

;科技產品類
*富士軟片快感400 1997-1998
*步步高語文複讀機 1998
*宏碁DVD 1998 
*愛立信手機 1998
*薩基姆My X-5音樂手機 2002 
*A3線上遊戲 2003 
*諾基亞妹力限量版N73 2007 
*遠傳電信 2011
*賓士汽車 2011 
*Monster 魔聲耳機 2011 
*騰訊微博 2011
*喬山頂級按摩椅 2012-2014 
*3D奇幻線上遊戲《裂痕RIFT》(時空裂痕) 2012 
*華碩電腦 2013-2015
*華碩手機 2013-2015
*永鑫能源 2018-2019
*完美世界M 2019
;服裝鞋子類
*達芙妮 2013-2016
*紅蜻蜓女鞋 2011-而家（Ameizing嘅贊助商，品牌櫃有沿用阿妹嘅相）

;食品類
*德克士炸雞 1998 
*可樂果 2012-2013

;旅遊類
*台灣日月潭 1997
*台灣觀光局代言人 2004，2005，2006，2007 
*台北捷運 2007

;金融地產類
*板橋新巨蛋 2006-2007 
*大眾銀行 2010

;珠寶首飾類
*Maison Martin Margiela服裝 2008 
*香奈兒J12腕錶 2008 
*寶格麗金飾 2008-2009 
*Tendence天勢表 2012

;自創品牌類
*放肆玩娛樂 STAR TOUR巡演周邊系列 2007-2009
*PHANTACix AMIT T恤（同周杰倫合作嘅服裝品牌） 2009 
*Kiehl`s X阿妹限量環保袋 2011 
*可口可樂125周年阿妹設計嘅原住民瓶 2011 
*達芙妮AMEI全系列品牌 2013-2016
*Filter017 跳動靜止棒球帽 2016
*KEEPSTYLES 烏托邦周邊系列 2015-2017

;電視電台推廣類
*飛碟電台台歌 1996-至今 空中的夢想家 
*原住民電視台 2005 
*中央人民廣播電視台音樂之聲台歌 2003年、2009年
*衛視電影台代言人 2003

## 社會公益活動

;自己成立嘅慈善基金 
*阿密特圓夢獎助學金 2009-至今 
*阿密特籃球杯 2011-至今

;公益代言
*太陽計畫 1998 光合作用 
*扶貧運動會 1998 我們都一樣 
*文化扶貧獻愛心-叱吒903創作人音樂會 1998
*台東區中運代言人 1998
*董氏基金會之十二星座拒煙公益廣告 2000
*南島文化節代言人 2001
*原民運動會代言人 2003
*用音樂加油!!手牽手抗非典 2003
*展望會第16屆饑餓30人道救援行動 2005 
*婦女運動嘉年華會 2005 
*第3屆捷運杯街舞大賽代言人 2007 永遠的快樂 
*第5屆&第8屆同志遊行「彩虹大使」 2007-2010 
*第21屆聽障奧林匹克運動會 2009
*Save the Children（救助兒童會&世界展望會） 2009 
*Love Life 燃燒熱血,真愛生命（富邦文化慈善基金會） 2009-2010 
*饑餓30人道救援行動 2009 
*救救肝苦人 2010
*世界地球日 2011
*富邦文教基金會（東基偏鄉早療關懷行動） 2011 
*第16屆校園同志甦醒日 2011
*Project WAO 女生團結音樂節 2014-2017
*台東大武警分局 2014
*H.O.T.全國校際原創音樂大賽 2014 
*創世基金會台東分會 2015
*「TAKE ME HOME帶我回家」救助流浪貓狗 2016
*第六屆夢想高飛公益慈善 2016
*WildAid野生救援全球大使 2019~2021
*財團法人台灣兒童暨家庭扶助基金會愛心大使 2021

## 參考

## 出面網頁

* 
* 
* 
* 
* 
* 張惠妹aMEI的網易雲音樂主頁
* 
* 
* 
*
張立 (乒乓波手)

**張立**（；；）係中華人民共和國女乒乓波運動員，河南新鄉人。佢曾經喺1973～1979年間攞過世界乒乓波錦標賽嘅單人、雙人同團體嘅一系列獎牌。亦係乒乓波未成為奧運項時，一直係亞運會嘅乒乓波賽事猛咁攞金牌嘅運動員之一，亦係1970年代攞到最多金牌嘅參賽選手。1978年入選過中華人民共和國嘅議員；1981年做過中國國家乒乓波隊嘅主教練同助理教練等職。退役後重試過搬到美國加州聖荷西定居 。2019年2月13號因患癌症而過身，終年67歲。

## 攷

立
類:河南人
類:中國乒乓波運動員
類:癌死者
張立

**張立**可以係：
*張立 (乒乓波手)，中國乒乓波手，河南新鄉人
*張立 (圍棋手)，中國圍棋手，甘肅玉門人
*張立 (生意人)，香港生意人，做過《信報》記者、專欄作家，《張立平常談》節目主持人
*張立 (親中派)
宵禁

**宵禁**係一種禁足令，即**禁止外出令**，就係唔畀去街。有規定乜時、乜地、乜人，要留喺屋度，唔準出街。一般禁令都係晚黑，日落到日出，所以叫宵禁、**夜禁**。不過廣而言之，亦可能全日。禁令原因各有唔同，主要都係治安而設。

英文叫**curfew**，原本指「暮鐘」，入黑熄火鐘，全民八點後要熄火休息，以防火燭，英倫國王威廉一世所定。curfew亦可以引伸到門限，幾點鐘唔出得街，要留喺屋內。

禁令時若要出外，就要拎到行街紙。
杜茱迪

**杜茱迪**，香港模特兒同演員，英文名**Judy Denise Anita Dirkin**，唐名係為選美而起。佢係半唐番，亞爸係英國人，亞媽係廣東人。佢成名皆因一九七四年香港小姐亞軍。比賽中又得性格小姐。亦代表香港參加一九七四年世界小姐選美。之後有拍過鬼馬雙星。

## 註
林區

**林區**，唐字，可以指：

* 林地，一大片林嘅地方
* 林區 (政區)，中華人民共和國縣級行政區
* 法定嘅林區，通常受到保護
產品

**產品**（）泛指一切自然所生或者人力所造嘅物件，可以俾人攞去用（有經濟價值），可以拎去賣。

舉幾個例說明：
*一間工廠嘅工人結合各種原材料加埋自己精神時間，最後製作出若干架汽車，而呢啲汽車可以滿足人（想要唔使吓吓去邊都行路）嘅慾望，消費者會願意為咗得到汽車付出資源（「資源」包括咗錢）。
*一班工人結合水泥等嘅各種原材料加埋自己精神時間，製作出一棟住得人嘅建築物，而呢棟建築物可以滿足人（想要有瓦遮頭等）嘅慾望，消費者會願意為咗得到呢棟建築物而付出錢等嘅資源，令建築人員有利可圖。

## 統計分析

營銷學嘅研究就有用線性判別分析（LDA）嚟分析消費者對產品（或者服務）嘅偏好：想像而家手上有 c 咁多隻產品或者服務；研究者手上啲 data 描述嘅係客對嗰啲產品服務嘅觀感，即係啲 data 望落係噉嘅—

研究者跟住就可以行 LDA，睇吓唔同產品之間喺「客對件產品畀咗幾多分」同「客嘅滿意度係幾多分」等嘅特性上有幾大嘅差異（跟費雪標準）。

## 相關概念
*生產消費
*研發營銷
*產品設計
*工程設計

## 攷
錫匠

**錫匠**，工匠之一，專造錫器，亦曉修補。熔錫唔使高溫，用蠟燭都做得到，唔似鐵匠、銅匠咁要爐。

英文叫**tin smith**，或者**tinsmith**。
張立 (生意人)

**張立**係香港生意人，中國大陸出世，1980年代移居香港，做過《信報》記者、專欄作家，亞洲電視《張立平常談》節目主持。
彩德商場

**彩德商場**，香港商場之一，喺牛頭角山上彩德邨，英文寫**Choi Tak Shopping Centre**。彩德商場高處，可以一覧九龍灣。由於係新邨，並無交畀領展，而係香港房屋委員會自己做返。

商場地下出彩榮路。商場有幾層，酒樓、快餐店，超級市場都有。
管波樓

**管波樓**，工一種，打理波樓嘅人，英文叫**billiard marker**，意謂幫打檯波嘅人計分。

類:職業
使魔

**使魔**、**邪神**，西洋巫術傳說嘅魔物，通常係動物之形，係巫師隨從，聽候巫師差遣。現今多數用來寫怪異故事。

英文叫**familiar**，又叫**familiar spirit**。
巫

**巫**，行巫術嘅人，可以通天地鬼神，又叫**巫師**。女嘅又叫巫女、巫婆、女巫。巫曉占卜、咒語、天文、地理、醫藥、鳥獸、草木、音律、舞蹈等。由於巫通曉百科，曉得趨吉避凶，上古族長多數係巫。巫會帶族人行種種儀式。

古早嘅王多數係巫王。及後人丁越來越多，世事越多越繁雜，工就越分越細，王就無必要係巫，但仍視為神聖，能通天嘅人。

## 英文

男嘅叫**wizard**，女嘅叫**witch**；**witcher**一詞係某系列新潮科幻作品專用嘅，並唔傳統。
巫婆

**女巫**（）、**巫婆**（）（多數指老嘅）、**巫女**（）（專指嫩嗰啲），喺西方文化度係指識用巫術、魔法、占星術等超自然能力嘅女人。

佢嘅英文「***witch***」係嚟自古英文嘅 *[[:wikt:wicca|wicca]]* [] 同 *[[:wikt:wicce|wicce]]* [] 。

## 基本特性

學者指，**witch** 呢隻英文字曾經係冇性別嘅：喺 17 世紀前，男同女嘅巫術使用者都會被稱為 **witch**；喺 17 世紀起，**witch** 開始變成專指女巫，而男巫開始被稱為 **warlock** 或者 **wizard** 。

## 相關故仔

巫婆成日出現喺虛構故仔入面。

### 童話故事

童話故事成日都提到巫婆。《白雪公主》講到大奸角惡毒皇后有塊魔鏡，塊魔鏡識講嘢會話佢知「邊個係世上最靚嘅」，而惡毒皇后就係靠住呢塊鏡得知白雪公主住喺七個小矮人嗰度。

除此之外，亦可以睇吓《長髮姑娘》、《糖果屋》同埋《人魚公主》等嘅故仔。

### 耶加婆婆

耶加婆婆（Baba Yaga）係個好出名嘅傳說巫婆。耶加婆成日出現喺俄羅斯同埋其他斯拉夫民族嘅童話同民間傳說入面。喺形象上，耶加婆婆顧名思義係一位阿婆，會坐住碌臼四圍飛，專喺森林入面捉細蚊仔嚟食。

喺外形上，耶加婆婆通常係生得好醜樣嘅巫婆，通常會响森林出沒。佢好興坐住個巨型嘅舂臼飛，會攞住掃把敲打舂臼嚟改變飛行嘅速度同方向。佢坐住嗰個舂臼飛起上嚟可以快得好交關，畀耶加婆婆追嘅人跑得幾快都走唔甩。

相傳耶加婆婆住喺一間怪屋仔裏面，間屋仔有好似雞噉嘅腳，仲識行。間屋嘅窗口對住森林，門口就對住牆。一旦耶加婆婆感覺到有細路喺森林蕩失路，就會叫間屋企轉向，打開個窗，準備捉細路。亦都有啲傳說話，耶加婆婆嘅屋仔會有用人骨造嘅圍欄，經過嘅人可以由人骨嘅數量睇得出耶加婆婆殺咗幾多人。

## 睇埋
*巫
*仙子
*獵巫

## 參考資料
夾萬舖

**夾萬舖**，舖一種，專造夾萬，英文叫做**cabinet maker**，又寫**cabinetmaker**，造櫃人嘅意思。
鴉片煙館

**鴉片煙館**，館一種，入便供人食鴉片煙。鴉片煙並非度度都合法，曾有段時間有合法煙館，要領牌先可以開。不過鴉片煙館已經禁絕，而且現代有更勁嘅毒品，無人食鴉片煙。

館內有好多牀，供人瞓喺度食。

英文叫**opium divan**。
夏布

**夏布**，布一種，用蔴織出來。夏布用苧蔴取出來，織出來仍然粗，然而疏氣涼爽。若要平滑，要經壓磨。

英文叫**grass cloth**。
夾衲

**夾衲**，衫一種，褸一種，着喺外面。夾衲內裡（讀里）厚身，啱天氣涼嗰陣用。有時誤寫為**夾納**。

英文稱之為**double jacket**。
珠被

**珠被**，被一種，用喺牀上，畀人冧來瞓覺。珠被疏氣，啱夏日用。

英文叫**Counterpane**。
金銀膶

**金銀膶**，臘味一種，以豬膶內塞肥豬肉，生曬風乾而成。

## 第啲意思
香港十蚊銀有金色又有銀色，所以推出初期俾人改個花名叫「金銀膶」。
豬膶

**豬膶**（），即係**豬肝**，食材一種，唐人常用，取用豬嘅膶。廣東人通常用來煲湯煲粥、亦用來煮粉煮麪。亦有用來做臘味，好似膶腸同金銀膶咁。

因為「肝」喺粵語同「乾」同音，廣東人覺得唔好意頭，所以用佢嘅反義詞「潤」，寫做膶。
大本型

**大本型**，香港商場之一，喺九龍油塘，油塘邨之內，英文名叫**Domain**。商場高八層，總面積達484380平方呎。商場喺高超道，好近地鐵油塘站。
波樓

**波樓**（樓變調陰上），屋宇一種，房一種，畀人打檯波嘅地方，亦叫**打波房**、**桌球室**。

英文叫**billiard room**。
羅德列高·戈亞納·德·利馬

（；）係巴西嘅混合格鬥拳手，里約熱內盧州里約熱內盧人。2008年開始格鬥生涯，2011年開始打嘅輕量級拳擊大賽。期間喺大賽入面試過擊敗同呢兩位出名拳手。後嚟喺2013年7月31號同埋2015年1月24號輸咗兩場比賽而被解除合同。

2019年4月21號，利馬同班觀音兵喺巴西帕拉州貝倫玩時，同優步司機發生拗撬，之後利馬一拳抌落司機，令司機喺間充氣站當場跌出駕駛室。個司機後嚟返轉頭採取報復性反擊，揸車撞死咗利馬。事發後，巴西警方將呢單嘢定做惡意殺人案處理，並全國通緝嗰名優步司機。喺案發之前，利馬喺2018年6月打咗佢最後一場比賽，在世期間曾經亦參加過終極格鬥錦標賽。

## 攷

類:巴西拳手
類:交通意外死者
白雲東平站

**白雲東平站**（；），規劃嗌過**東平站**（；），係廣州地鐵嘅車站，2018年12月28號開通，喺白雲區東平地區，白雲大道北同東平東鳳東路、蛟騰街嘅交界之間。

呢個站喺開通早期淨得慢車停，快車基本上都飛站。直到2021年6月12號先至變成快車停靠站。

## 結構
### 樓層
呢個站一共有2層樓嘅地下區域，其中地面係出入口，地下1樓係站廳，有票務設施、客務中心同商舖、安檢設施；地下2樓係月台。站內雖然冇休息室，但有廁所同母嬰室，喺月台範圍嘅西南邊，其中母嬰室喺廁所嘅女廁門口隔籬。
#### 打掂

#### 打橫

### 站廳
白雲東平站嘅站廳收費區喺車站東南邊，西北邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有個島式月台，喺白雲大道北近東平東鳳東路同蛟騰街嘅交界地底。

由於實行咗快慢綫，所以兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗。不過，由於實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，若果搭緊快綫，經過呢個站時冇辦法睇到月台部份；若果喺月台範圍，係冇辦法睇到快車直接飛站嘅情景。不過嘅快車重未加密，所以快車喺大多數情況下經埋邊嗰兩條軌道直接飛站唔停，得好少班次喺開邊嗰兩條軌道飛站唔停。 

### 商舖同自助服務
呢個站冇商舖，但得三臺自助服務。

### 出入口

呢個站有4個出入口，分别係A、B同E、F。

## 頭尾班車信息同配線圖
}

▼嘉禾望崗站
|}

## 車站歷史
### 規劃
早期喺2003年份地鐵規劃方案講嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶，期間冇話經過呢個站。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係**東平站**。

### 施工

*2015年9月：車站喺度搞緊前期入場工作。
* 2016年5月24號，凈低未開工嘅呢個站到石湖區間亦正式開始施工。
*2017年5月15號，主綫呢個站到太和站區間嘅風井右綫盾構隧道貫通。
*2018年8月6號，廣州地鐵官方公佈咗主綫嘅最終站名時，考慮到2015年12月28號開通嘅屬下亦有個東平站，咁啱規劃嗰份又係撞名，費事搞出噉嘅亂龍情況，所以地鐵方喺原嚟嘅站名加上「白雲」兩字嚟區分。
*2018年9月26號，呢個站正式三權移交而開始營運前調試

### 開通
2018年12月28號晏晝，由於一期主綫部份正式開通，呢個站亦正式開放。

2021年6月9號，廣州地鐵官方宣佈爲咗快速疏導客流高峰時段嘅客流而令鄉下地方啲乘客快啲到廣州，所以從同年月12號開始，呢個站亦轉成快車停靠站。

## 利用狀況
呢個站嘅主要周邊乘客都係附近東平一帶啲村民同返放工啲廠房嘅人上落為主。

## 附近嘅建築同景區
### 村莊
* 東平村
### 商場
* 東平二手廚具交易市場
* 創興商場
### 學校
* 白雲區東平小學

## 註同攷

;註

;攷

## 上一站·下一站
兼職

**兼職**，打工形式一種。兼職原意係兼任，兼做兩職位。後尾就睇成正職之外，再打多份工，以求賺多啲錢，亦叫**兼差**、**秘撈**。若果兼職好快出糧，就叫**外快**。現今亦指半職，即係打全職嘅半份工。今下又指啲非常職，或臨時工、散工，返下停下嘅工。

家庭主婦做家務揍細路，或者學生讀書，都當做正職，因而返工就算兼職。

兼職法例度度唔同，但一般都當係公司職工咁，受勞工法例保障。

由於機器發達，電腦先進，勞動力需求亦越來越細。好多原本要嘅人手，都畀機器替代。尤其係發達地方，原本要人手多嘅工，又轉去海外，以致少咗全職，多咗兼職。

## 名

英文叫**part time**或**part-time**，意謂部份時間，就一週內返嘅日數，少過正職，又或者一日內返嘅時數，少過正職。

日文叫當今叫**アルバイト**（讀似亞魯跛墮），短稱**バイト**（讀似跛墮），唔係公司正式職工嘅工。取自德文Arbeit，德文本身只係做嘢咁意思，明治時期學生拎來做暗語，後來誤用。
謝偉俊 (足球員)

**謝偉俊**（，）係香港足球員，司職後衞，2018年轉投香港超級聯賽球隊佳聯元朗效力至今。

類:香港足球員
類:元朗球員
類:香港流浪球員
偉俊
路蔥頭

**路蔥頭**，洋蔥一種，菜一種，草一種，球莖紅色，裏面一塊一塊，白中帶紅，故此又叫**紅洋蔥**。

英文叫**Bombay onion**或者**red onion**。

原產於意大利。
牛心

**牛心**，牛嘅心，食材之一。

英文叫**beef heart**，或者**cattle heart**，或者**cow's heart**。

牛嘅心夠大，亦用來畀學生解剖，瞭解心嘅結構。
封肉

**封肉**，又叫**豉味封肉**，係臘肉嘅一種，用紗紙將豬腩肉同欖豉醬包住風乾，食之前成塊連紙一齊蒸熟，到食嗰陣先撕走張紙。呢種臘味已經好少見。
鴨豉片

**鴨豉片**，又叫**臘豉片**，係臘味嘅一種，用整臘鴨髀之後淨低嘅鴨身，攞鴨胸肉切片，用欖豉醬同燒酒等調味後生曬而成，可以細分有皮同無皮兩種。呢種臘味已經好少見。
神仙索

**神仙索**，又叫**鴨肝索**、**鴨芙翅**，係臘肉嘅一種，即係臘鴨雜，一般都包括鴨肝、鴨腸、鴨心等等。呢種臘味已經好少見。
牛尾

**牛尾**，牛嘅尾，食材之一。

英文叫**oxtail**，或者**cow's tail**。

出名嘅菜有牛尾湯。
大薯

**大薯**（），又叫**山藥**，係指塊莖同塊根可食用嘅薯蕷屬植物。佢指嘅唔淨只係一個品種，而係薯蕷屬某幾個品種。佢一種薯、一種草同一種食材。講食主要講佢嘅地下莖。淮山係大薯嘅典型例子。

類:草本植物
沙梨

**沙梨**或**砂梨**（；學名：）係薔薇科梨屬嘅落葉喬木。菓比較甜。

英文係梨都叫**pear**，亦可以對譯叫**sand pear**。

類:喬木
牛公

**牛公**係牛嘅公。一般唻講，牛公暴戾過牛乸。牛公嘅角通常都大啲。有啲地方習俗，牛公有特別意義。食用而言，牛公肉亦同牛乸唔同，可以早啲劏，肉又會瘦啲。

剦咗嘅牛公，叫剦牛公。
剦牛公

**剦牛公**，剦咗嘅牛公。牛公剦咗，脾氣無咁暴戾，會用來做種種勞力，如犂田、拉車、畀人騎咁。剦牛公亦寫做**閹牛公**。

英文叫**ox**，眾數寫**oxen**。

類:閹
貂鼠

**貂鼠**，又叫**貂**，貂一種，獸一種。生物上歸入鼬科貂屬，拉丁學名***Martes zibellina***。貂鼠嘅皮叫貂鼠皮，可以造皮草。貂鼠生喺東北亞，氣候寒冷嘅地方。

以往由於毛皮，野外畀人獵殺。現今貂鼠皮多數係養殖得來。

英文叫**Sable**。
萬壽菊

**萬壽菊**（；學名：），又嗌**金盞花**（）或**金盞菊**（），係菊科金盞花屬嘅一年生草本植物。推斷出自南歐同墨西哥，歐洲溫帶地常見。

佢亦係常見嘅園林綠化花卉，對於HF、SO<sub>2</sub>等氣體有較強抗性同吸收作用。重引到泥入面啲線蟲出嚟。

## 樣
花頭大兼靚。

類:草本植物
類:花卉
類:淨化環境植物
類:綠籬植物
西印度群島教省教會

**西印度群島教省教會**（）係普世聖公宗教省成員之一。教會喺西印度群島大部分地區組成八個教區。西印度群島大主教同主教長現時職位係由現任牙買加主教擔任。格里高利響2019年5月喺千里達西班牙港嘅卡斯卡迪亞酒店參加西印度群島聖公會第40屆議會，被神職人員同平信徒選為第十三任教省大主教。個職位先前由做到2009年後，由接任做到2018年退休。教會亦係部分。

## 史
由於英格蘭聖公會喺英國殖民地差傳，西印度群島喺1883年成為一個自治教省。佢由兩個大陸教區同六個島嶼教區組成，包括巴巴多斯、伯利茲、圭亞那、牙買加、巴哈馬、東北加勒比同阿魯巴、千里達與多巴哥，同向風群島。重點係著重培訓原住民人員。島嶼位置同聚居分散使牧養變得困難同昂貴。

## 傳教機構
牙買加教會傳道會（）係西印度群島教省牙買加及開曼群島教區認可嘅傳道機構。傳道會注重傳播特別相關同日常人類需要嘅福音。

傳道會喺1861年成立，係教會嘅附屬機構，打算以牙買加「難以接觸」嘅人口部分為目標。多年嚟，傳道會所建立同維護嘅傳教站提供透過基督教同基本教育接觸群眾嘅唯一途徑。

## 神學院
，1745年喺巴巴多斯聖約翰區開辦嘅一間聖公宗神學院。

## 架構
教會架構有八個教區，而家嘅主教長係牙買加及開曼群島主教侯活·格里高利做西印度群島大主教。

## 參考

## 出面網頁
*普世聖公宗網站
*英格蘭聖公會喺西印度群島史
*嘅西印度群島同加勒比聖公宗
*聖公會伯利茲教區網站
*About St. Kitts Anglican Church — 東北加勒比及阿魯巴教區部分

西印度群島
西印度群島

類:普世教會協會
崩口

**崩口**，病一種，口崩咁嘅樣，上唇到鼻之間人中有裂咗咁。輕微只崩到上唇，重則崩到一個鼻窿，再嚴重崩到兩個鼻窿。裂唔只外面，會裂到口腔上顎。個病出於胎兒面部未接合好，係先天病。有啲罕見就崩下唇。生理而言，會食嘢難、講嘢難、聽嘢難，耳又易染病。心理亦唔舒服。醫治唯有整形手術。

廣東俗語都有崩口，如崩口人忌崩口碗。英文叫佢做**hare lip**，**兔唇**。
獵狗

**獵狗**，又叫**獵犬**，打獵用嘅狗。獵狗有好多種。獵狗曉得聽指示做嘢，曉搵鳥獸，同鳥獸搏鬥，以及擔返獵物。

英文叫**hunting dog**。
海虎

**海虎**（**sea otter**，學名***Enhydra lutris***）係一種哺乳類海獸同食肉獸，又叫**海獺**。生物學歸鼬科水獺亞科海獺屬。活喺海中，水底捕食多，見於北美洲太平洋。

類:鼬
嘔吐藥

**嘔吐藥**，藥一類，食咗會嘔，亦可以打針。食依種藥，為咗嘔返之前食嘅嘢出來。有啲毒藥如老鼠藥都會加嘔吐藥。

古時用鹽水同芥辣水都係嘔吐藥。之不過用鹽要小心，量太多有害。硫酸銅都係。依家視有毒唔值得用。

雙氧水亦有嘔吐之用。

現代亦有吐根酊，不過依家少用。

英文叫做**emetic**。

同嘔吐藥相反，就係止嘔藥。

## 註
元創方

**元創方**（）係香港一處，喺上環卅間，係創意設計用嘅大樓，有商家租用。原本係荷李活道已婚警察宿舍。已婚警察宿舍，英文稱為Police Married Quarters，官名**PMQ元創方**，字母就取自依度。地方休留原有屋宇。地埗鴨巴甸街卅五號。
白毫

**白毫**，茶一種，白茶一種。毫係指茶葉上嘅白毫毛。白毫出自福建。

另外西洋以印度、錫蘭出產嘅茶做分級，叫做橙橙白毫（orange pekoe），只係借咗白毫嗰名。立頓爵士或者係始作俑者。

英文叫**pekoe**。
楊明諭

**楊明諭**（），中華民國台灣省臺中縣東勢鎮（而家臺中市東勢區）人。做過東勢鎮第11、12屆鎮長，後喺苗栗縣政府做民政處處長、計畫處處長，而家喺大學教書。

## 經歷
*國立聯合大學校友總會理事長
*臺中縣東勢鎮第11、12屆（1990年3月1號－1998年2月28號）鎮長
*苗栗縣政府民政處處長、計畫處處長
*苗栗縣政府簡任秘書、苗栗縣選委會總幹事
*行政院公共工程委員會政府採購評選委員
*財政部民間參與公共建設甄審委員會委員
*行政院人事行政總處地方行政研習中心講座
*考試院公務人員保訓會 國家文官學院講座
*台灣發展研究院研究員、公共事務研究所所長
*國立聯合大學、國立臺中科技大學、中華大學助理教授

## 歷次選舉
### 東勢鎮長
;79年第11屆

;83年第12屆

### 臺中縣議員
;87年臺中縣第3選區

### 94年國大
列喺親民黨提名名單第40位。

## 攷
小種

**小種**，茶一種，紅茶一種，原自福建。茶葉以松葉燻香過。武夷山出叫立山小種，其他嘅外山小種。日本有富士山小種。

英文叫**souchong**。
立山小種

**立山小種**，茶一種，紅茶一種，出自福建武夷山，係小種茶發源地。官話叫**正山小種**。亦叫做**拉普山小種**。

英文寫**Lapsang souchong**。
第9屆中華民國立法委員選舉

**第9屆中華民國立法委員選舉**喺民國105年（2016年）1月16號舉行，同中華民國第14任總統、副總統選舉一齊舉行。呢次選舉係中華民國立法院採用單一選區兩票制後嘅第3次選舉。第9屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。全體當選委員喺同年2月1號宣誓就任。

選舉結果，民主進步黨獲得6成席次（68席），較上屆選舉多咗28席，不但重新成為立法院第1大黨，而且首度單獨取得立法院過半席次；國民黨從64席銳減到35席，再度成為最大在野黨，泛藍陣營首次失去過半席次；新成立嘅時代力量獲得3席區域立委同兩席不分區立委；親民黨從2席增到3席不分區；無黨團結聯盟則維持1席席次，呢次選舉係選舉制度改制以來，第1次無任何僑居國外國民者當選立法委員。呢次亦係現行區域立委選舉區劃分嘅最後一次立委選舉。

## 選舉結果

### 席次分布

### 席次同得票統計

### 區域暨原住民選舉結果

### 全國不分區同僑居國外國民選舉結果
不分區立委分配係用最大餘額法。一開始，搵出通過5%得票率門檻嘅政黨同計出第二階段得票率，其次以100%嘅得票率除以應分配嘅不分區議席34席，得出2.9412%嘅分配基數，並以呢個數分配畀通過門檻嘅政黨，政黨得票率每取得該基數一次，即可獲得一個議席。以呢次選舉為例：民主進步黨（得票率：52.7026%）先用50.0004%嘅得票率分配到17席（2.9412%嘅17倍），剩低2.7022%嘅得票餘額同其餘政黨競爭最後剩餘嘅席位；如此類推，中國國民黨用29.4120%獲得10席不分區立委，剩餘2.7824%；親民黨同時代力量都取得2席不分區，分別剩1.9170%同埋1.4212%，四個政黨共計已分配31席不分區。最後，重有3席未分配嘅不分區立委，用餘額大細順序分配，依次係中國國民黨、民主進步黨、親民黨，呢三個黨獲再分得一席不分區立委。最終，民主進步黨得18席，中國國民黨得11席，親民黨得3席，時代力量得2席。

## 註

## 攷
任何仁

**任何仁**（）係香港消防處嘅吉祥物，2018年推出，個讀音等同「任何人」，寓意任何人都可以去救人。佢嘅形象係全身藍色，無眼耳口鼻，淨係着住條孖煙通。

## 睇埋
*大嘥鬼
*度天隊長
*滴惜仔
*B仔
*匿獅Lion
*清潔龍
*垃圾蟲
*清潔龍阿德
和平島

**和平島**係離臺灣本島最近嘅島，喺基隆市中正區，基隆港東北方，佢以臺灣第一座跨海大橋「和平橋」同臺灣本島連接。島上嘅原住民巴賽族叫呢個島做「」，17世紀漢人入墾後叫「**大雞籠嶼**」或「**大雞籠山**」，喺1870年代時，為咗要同東北方海上嘅小雞籠嶼（即今日基隆嶼）區分，而改叫「**社寮嶼（島）**」。

二二八事件後，改叫「**和平島**」。
係北臺灣最早有鬼佬足跡嘅地方，亦係基隆最早有漢人入墾嘅地方之一。

## 歷史建築
### 和平島龍目井（和平島紅毛井）
和平島龍目井喺西元1626年創建，喺日佔時期1935年築大基隆橋後，更將龍目井加蓋一個半圓拱形嘅水泥遮頂，2006年基隆市政府公告登錄和平島龍目井係基隆市歷史建築。當地居民宜家依然有用緊。

### 社寮東砲台
社寮東砲台嘅歷史可追溯到荷西時期，最早係西班牙同荷蘭人嘅戰爭根據地，喺1626年開始建立，清領時期時係清法戰爭嘅戰備砲台，1886年劉銘傳再度興建社寮砲台；喺日佔時期之後，由總督府築城部基隆支部喺1901年開始改築，1903年完工，1907年又改建社寮砲台，到1924年完成，係基隆要塞十大砲台之一，2004年基隆市政府公告指定社寮砲台係本市市定古蹟。

### 和平橋
和平橋，係台灣第一座跨海大橋，喺基隆市中正區，連接台灣本島同基隆市和平島。喺1934年（日本佔領時期昭和9年）建成，全長約75公尺。

## 攷

*交通部觀光局和平島濱海公園
*和平島公園
度天隊長

**度天隊長**（）係香港天文台嘅吉祥物，2013年推出，亦係天文台一系列吉祥物「天氣家族」嘅阿頭，任務係向香港市民傳播正確嘅氣象知識。「度天」個名有「測度天氣」嘅意思。

## 睇埋
*任何仁
*大嘥鬼
*滴惜仔
*B仔
*匿獅Lion
*清潔龍
*垃圾蟲
*清潔龍阿德
滴惜仔

**滴惜仔**（）係香港水務署嘅吉祥物，2016年推出，任務係向香港市民推廣慳水嘅知識。「滴惜」個名有「珍惜每滴水」嘅意思。

## 睇埋
*任何仁
*大嘥鬼
*度天隊長
*B仔
*匿獅Lion
*清潔龍
*垃圾蟲
*清潔龍阿德
清潔龍阿德

**清潔龍阿德**（）係香港食物環境衞生署嘅吉祥物，2016年6月5日推出facebook 專頁，原形係香港市政局喺1990年代推出嘅吉祥物「清潔龍」。呢個角色嘅任務係向香港市民推廣清潔環境嘅訊息。

## 睇埋
*任何仁
*大嘥鬼
*度天隊長
*滴惜仔
*B仔
*匿獅Lion
*清潔龍
*垃圾蟲
B仔

**B仔**（）係香港漁農自然護理署嘅吉祥物，2015年推出，任務係向香港市民推廣嘅保育生物多樣性嘅知識。

## 睇埋
*任何仁
*大嘥鬼
*度天隊長
*滴惜仔
*匿獅Lion
*清潔龍
*垃圾蟲
*清潔龍阿德
匿獅Lion

**匿獅Lion**（）係香港衞生署嘅吉祥物，2018年推出，任務係向香港市民推廣多做運動嘅訊息。「匿獅」個名結合粵語「匿埋」同英文「Lazy」，代表懶得去做運動。

## 睇埋
*任何仁
*大嘥鬼
*度天隊長
*滴惜仔
*B仔
*清潔龍
*垃圾蟲
*清潔龍阿德

## 拎出去
* 匿獅Lion Facebook專頁 
* 匿獅Lion Instagram
* 邁向2025｜香港非傳染病防控策略及行動計劃
馬道立

**馬道立**（**Geoffrey Ma Tao-Li**，），人稱：馬官，係前，先喺2010年9月1號就任，一做到2021年1月11號退休後卸任，由張舉能上任，亦係香港童軍總會會長，喺2021年4月起，佢係而家任職律師行嘅等成員。

## 個人榮譽
* 伯明翰大學榮譽法學博士（2011年）
* 牛津大學哈里斯‧曼徹斯特學院榮譽院士（2012年）
* 大紫荊勳章（2012年）
* 香港中文大學榮譽法學博士（2016年）
* 香港大學名譽法學博士（2019年）
* 嶺南大學榮譽法學博士（2020年）

## 首席職位
* 終審法院首席法官（2010年9月1號-2021年1月11號）
* 香港大學法律學院名譽教授、伯明翰大學法律學院名譽系主任兼教授同埋香港中文大學法律學院名譽教授
* 天博大律師事務所：代表法律會議顧問仲裁委員會成員（2021年4月1號-）

## 攷

## 出面網頁
* 
* （）
* 
* 

類:香港法官

類:嶺南大學 (香港) 榮譽博士

類:香港中文大學榮譽博士
類:伯明翰大學舊生
道立
珠蘭

**珠蘭**（，茶一種，花茶一種，混合幾種茶葉，以珠蘭花薰制，同苿莉茶制作方法相似。
冇色水

**冇色水**，乜色都無，又寫**無色水**，**無色**，**冇色**。

冇色水可以有幾種講法。一者，透光而無色，好似水咁。二者，原本係素色，例如白色咁，無染色上去，如白布。三者，色好淡，好似啲相甩晒色咁。

化學而言，冇色水就指第一種，即透光嘅無色。

英文叫**colourless**或者**no colour**。

英文來講，黒白之於彩色，黑白相、黑白片之於彩色相、彩色片而言，就係冇色水。之不過，唐話冇色水唔見咁用法。
腳飾

**腳飾**，又寫**脚飾**，係腳嘅飾物，戴喺腳上面，腳眼對上。

腳飾可以分做**腳[[鈪]]**、**腳[[鍊]]**、**腳[[繩]]**。
法官

**法官**，官一種，法庭內負責判斷有罪無罪，以及判刑嘅人。

英文稱之為**Judge**。

## 鏈接
* Carlo Biotti
糖盅

**糖盅**，盅一種，放糖嘅盅，飲西茶用。盅內會放方糖或者砂糖。糖盅有蓋，用時先打開，以免糖受潮，以免蟲偷食。方糖會放糖夾，砂糖會放茶羹。

西茶同唐茶唔同。西茶會加奶加糖，所以要糖盅。㗎啡都類似，加糖用糖盅。

英文叫**sugar bowl**，意謂糖之碗。

依家有細包裝糖，就少見糖盅。
薑礤

**薑擦**，刨一種，廚具一種，用來刨薑，可以刨出薑絲。唔只薑，蘿蔔、橙皮、芝士等等一樣得。西洋至初就係刨芝士。

佢嘅形制可謂五花八門，然而用法都一樣，就係揸住食材，喺薑擦上面係咁擦。
草帽

**草帽**，帽一種，用草織成。至於用乜嘢草織，就視乎當地作物。草帽係現成天然物料織，成本細，可以防曬，以免日光直射中暑。為此草帽有闊邊，日光底下做嘢都好啲。草帽較為粗氣，會覺得涼啲。

本來草帽係勞動用嘅帽，後尾都當成時尚，甚至用來配時裝。
鞋底

**鞋底**，鞋嘅底，着鞋分開腳板同地嘅一層。現今鞋底多分做三層，內中外，各有唔同物料。腳板踩住內層，所以要舒服。行路外層要磨地，所以會耐磨啲。中間就吸震。

鞋底外層通常有坑紋，遇地濕水無咁易冼親。

英文鞋底叫**sole**。
基隆嶼

**基隆嶼**，又叫**基隆島**，喺台灣東北方東海海域嘅島嶼，古時叫**雞籠嶼**、**雞籠杙**，同和平島直線距離約3.3公里、基隆港口距離約4公里。係無人島，行政區屬基隆市中正區。由於孤懸海上，故此成為基隆同北海岸地區明顯嘅自然地標，而家已開放登島觀光。

## 地形
東北─西南長約960米，寬約400米，面積約24公頃，島上最高海拔係182米，狀如鯨魚。同棉花嶼、彭佳嶼、花瓶嶼同係基隆外海四個火山島嶼，四周都係峭壁，幾乎無平地，多見海蝕洞穴同岩礁。

### 地質
基隆嶼係由角閃石、黑雲母、石英、安山岩所構成，基隆島嘅石英安山岩嘅二氧化矽含量大約63-77%，特徵之一係含有大型黑雲母斑晶，其中常包含磁鐵礦、紫蘇輝石、斜長石同含磷灰石。

## 攷
友枱VIP

《**友枱VIP**》（**Dine-alogue**）係香港電視娛樂製作嘅訪談節目，喺2019年4月29號到5月10號逢禮拜一到五22:30-23:00喺ViuTV播，由劉永健、周家蔚主持。節目名「友枱」諧音「友台」，指嘅係ViuTV競爭對手無綫電視，而節目會請一啲前無綫電視藝員上去分享返佢哋嗰時嘅經歷。

## 每集一覽

## 出面網頁
*ViuTV：友枱VIP
走佬去馬拉

《**走佬去馬拉**》（**Pick Me Up To Malaysia**）係香港電視娛樂製作嘅遊埠節目，《走佬去臺灣》續作，喺2019年4月29號到5月17號逢禮拜一到五23:00-23:30喺ViuTV播，由杜汶澤主持，嘉賓主持包括黃潔琪（Miko）、陳玉娥（Moon）同李元玲（Cathryn）。今輯節目會介紹馬來西亞（馬拉）。

## 每集一覽

## 出面網頁
*ViuTV：走佬去馬拉
啪啪 Partner

《**啪啪Partner**》（**Talker: Pak Pak Partner**）係香港電視娛樂製作嘅清談節目，《啪啪Channel》續作，2019年4月29號到2020年4月27號開始逢禮拜一23:30-00:00（晚吹時段）喺ViuTV播出，每集節目都會講同性有關嘅主題，總共有兩輯。第一輯裏面，會邀請一對伴侶分享各人對性嘅睇法同埋經驗，增長性知識；第二輯就增加咗主持陣容，用佢地嘅睇法同埋經驗討論嗰集嘅主題。

## 主持一覽
* 第一輯（第1-26集）︰
**第1-10集：朱凱頌（Picco）、呂穎恆（Vera）、丁可欣
**第11-26集：朱凱頌（Picco）、呂穎恆（Vera）、練美娟
* 第二輯（第27-52集）︰
**固定主持：周志文、吳浩賢（科林）、曾贊學
**非固定主持：陳康琪（Odilia）、陳意嵐（Tarah）、歐陽舒欣（Anthe）、梁倬菲（Ana）、王詠嘉（Vika）、蔡寶欣（Pony）、麥芷誼（Koyi）、陳君浩（阿Bu）等等

## 每集一覽
### 2019年
#### 第一輯

#### 第二輯
第二輯只有客席主持，冇嘉賓。

### 2020年

## 節目調動
*2019年7月1號：由於突發新聞直播，所以臨時停播一次。

## 參考

## 出面網頁
*ViuTV：晚吹 - 啪啪Partner
白樺

**白樺**（；學名：**'），又嗌**樺木'''（），係樺木科樺木屬嘅落葉喬木。喺中國大陸河北同東北三省、俄羅斯西伯利亞、蒙古、北韓同日本東北邊都可以搵到。

不過樖嘢有時都見到樹皮甩落嘅現象。

## 用途
白樺可以用嚟做綠化植物，佢嘅木可以整膠合板或礦柱等材質；樹皮可提取油做化粧品、亦可以整成利尿劑、抗發炎劑同緩痛劑。

## 出面網頁

* 
*白樺, Baihua 藥用植物圖像數據庫 (香港浸會大學中醫藥學院) 

類:喬木
類:落葉植物
類:藥用植物
類:淨化環境植物
類:木材
類:植物油庫
斑鳩

**斑鳩**，雀一種，鳩一種，外形似鴿。生物而言，歸鳩鴿科鴿屬，拉丁學名**Columba palumbus**。亦有學名**斑尾林鴿**。

英文叫**wood pigeon**。

## 睇埋
*珠頸斑鳩
髻

**髻**係一種髮飾，頭髮卷起成個包咁。古時男人冠禮後，唔剪髮，會紥髻。髻亦係女人所用髮式。

類:髮飾
首部劇情電影計劃

**首部劇情電影計劃**（）係香港一個電影資助計劃，喺2013年3月首次推出，透過電影創作同製作計劃比賽選拔電影新秀。計劃獲得香港電影發展局支持，並由電影發展基金撥款資助勝出嘅新導演同佢哋嘅電影製作團隊拍攝首部劇情電影。以獎金發放形式，向申請人提供政府資助，目標係資助新導演同佢哋嘅電影製作團隊，以商業模式拍攝佢哋嘅首部劇情電影，從而為香港電影業培育人才。

## 比賽實施詳情
*「首部劇情電影計劃」以比賽形式進行。比賽分為「大專組」同「專業組」，各設最多三個獎項，大專組同專業組嘅每個優勝團隊可以分別獲資助最多500萬港元同800萬港元拍攝首部劇情電影。
*優勝團隊必需完成電影策劃、製作、發行等整個電影生產同銷售過程，學習籌劃製作一部劇情電影嘅實務知識。
*參賽團隊必需提交電影創作同製作計劃書，內容包括：故事摘要、故事大綱、人物小傳、分場、完整電影劇本、詳盡嘅製作計劃（包括工作日程）、演員、工作人員人選（附有主創人員、主要演員、主要工作人員嘅意向書）、製作開支預算同市場銷售預測等。提交電影創作同製作計劃書之後喺未獲批准之唔可以作出重大更改。
*每個團隊只可以提交一項申請，參加大專組或專業組嘅比賽。

## 參賽資格
### 大專組同專業組
*參賽團隊必需包括最少一位導演、一位監製、一位編劇。導演同監製崗位唔可以由同一人擔任。
*參賽團隊中嘅每一位導演（如果多過一人）都要係從未拍攝80分鐘或以上嘅商業電影並年滿18歲嘅香港永久性居民。
*參賽團隊中嘅每一位監製（如果多過一人）都要係年滿18歲嘅香港永久性居民。
*參賽團隊嘅編劇中必需有最少一位係年滿18歲嘅香港永久性居民。
*除咗導演、監製、編劇之外，參賽團隊嘅以下九個工作崗位每個亦必需由最少一位香港永久性居民擔任：男主角、女主角、攝影、動作設計、美術指導、服裝造型、剪接、電影配樂／音效、視覺效果。

### 大專組
*大專組參賽團隊嘅導演必需係香港或海外專上學院或專科學校電影／電視製作或相類專科嘅學生或畢業唔超過十年嘅畢業生。
*參賽團隊中嘅監製（可以多過一人）必需曾以出品人／監製（唔包括執行監製同助理監製）／導演／攝影指導／美術指導身份完成最少兩部喺過去20年之內曾經喺香港上映嘅電影（但必需喺最少一部電影中擔任監製），並必需為年滿18歲嘅香港永久性居民。
*為確保參賽團隊有一定嘅電影製作知識和水平，參賽團隊必需經下列其中一間設有電影／電視製作或相類專科嘅香港高等教育機構／職業訓練局轄下嘅專業教育同訓練機構甄選同推薦參加。
**香港演藝學院
**香港浸會大學
**香港理工大學
**香港城市大學
**香港都會大學
**香港專業教育學院（李惠利）
**香港知專設計學院
**香港大學
**香港中文大學
**珠海學院

### 專業組
*專業組參賽團隊嘅導演必需係具備電影製作或相關經驗嘅香港電影業人士，或曾經喺香港主要嘅電影短片比賽中獲獎嘅優勝者，或從海外回流嘅電影從業員。
*參賽團隊中嘅監製（可以多過一人）必需曾經以出品人或監製（唔包括執行監製同助理監製）身份完成最少兩部喺過去20年內曾經喺香港上映嘅電影（但必需喺最少一部電影中擔任監製），必需為年滿18歲嘅香港永久性居民。
*喺同一屆比賽，一位監製（包括聯合監製）只可以擔任一個專業組參賽團隊嘅監製崗位。為免產生疑問，一位監製如果喺過去比賽中擔任優勝計劃嘅監製或聯合監製，佢仍可以參加呢屆比賽。
*專業組競賽項目並冇推薦名額限制，參賽團隊可以自行提交申請。

## 歷屆得獎電影

## 參考

## 出面網頁
*
塔布夭架布甸

**塔布夭架布甸**，布甸一種，用大西米做，有啲似西米布甸。稀到變水咁就叫西米露。

英文叫**tapioca pudding**。
散後

《**散後**》（英文：**Apart**，原名《**戀@廣場**》**Love＠TheSquare**），係套港產片，由吳海昕、柯煒林、馮海銳、陳烈文、蔡頌思主演，陳哲民執導同編劇，邱禮濤監製。佢喺2016年10月22號開拍，歷時3年幾後期製作，2020年1月11號喺「香港獨立電影節2020」首映，但一路未有安排正式公映。呢套戲係第二屆首部劇情電影計劃專業組冠軍項目，獲香港電影發展基金資助製作。

## 演員
*吳海昕
*柯煒林
*馮海銳
*陳烈文
*蔡頌思
*何啟華
*陳哲民
*張滿源
*黃文慧
*袁富華
*黃溢濠

## 出面網頁
*
柴頭港溪

**柴頭港溪**（）係臺灣臺南市鹽水溪嘅一條支流，又叫石頭坑，過去直接流入臺江內海。柴頭港溪發源喺臺南市東區後甲一帶，向北流過小東路後成為北區同永康區嘅界河，後注入鹽水溪內。而喺過去，柴頭港溪都係永康里同武定里嘅界河，而喺柴頭港溪一帶重有大橋港、小橋港等港道同萬裕埤。但因城市嘅發展，柴頭港溪嘅上游從勝利橋往源頭嘅部分大致上已經加蓋，柴頭港溪已經成為中央管排水，全長3.9 km。

## 橋
喺柴頭港溪上有嘅橋（由下到上游排）：

## 流域圖

## 攷
煉狗術師

《**煉狗術師**》（**Dog Alchemist**（第一輯） / **The Canine Coach**（第二輯起））係香港奇妙電視製作嘅寵物資訊節目，由鄺芷凡（Omi）同馴狗師Eric Ko主持。每集節目都會幫唔同問題嘅寵物狗進行特訓去改善佢哋嘅問題。

節目分三輯：第一輯由2017年11月5號到12月24號逢禮拜日20:30－21:30喺奇妙77台首播；第二輯《**煉狗術師II**》由2019年2月17號到8月18號同一時段喺香港開電視首播；第三輯《**煉狗術師III**》由2023年7月8號開始逢禮拜六22:30－23:00喺HOY TV首播，10月14號到2024年1月6號改到逢禮拜六20:30－21:00首播。

節目主要喺香港拍攝，第二輯有部份集數去咗新加坡拍攝。

## 每集一覽
### 第一輯（2017）

### 第二輯（2019）

### 第三輯（2023）

## 節目調動
;第二輯
*2019年6月9號：停播一次。
*2019年7月7號：停播一次。
*2019年8月4號：停播一次。
;第三輯
*2023年11月18號：由於20:00-20:45播映《與鄭家純博士對話》，所以延到20:45-21:15播。
*2023年12月9號：由於直播《共建美好社區大匯演》，所以停播一次。

## 出面網頁
*有線寬頻 i-CABLE - 煉狗術師
*有線寬頻 i-CABLE - 煉狗術師II
*煉狗術師 III - HOY
泛藍

**泛藍**，又叫做**藍軍**、**藍營**、**泛藍陣營**，係對中國國民黨意識型態相近嘅各種團體總稱，而家包含中國國民黨、新黨。廣義嘅泛藍陣營亦包括泛橘。

## 睇埋
*泛綠
四小時生活圈

《**四小時生活圈**》（**4-Hour Living Circle**）係香港奇妙電視製作嘅資訊節目，由2018年1月28號到4月8號逢禮拜日22:30－23:30喺奇妙77台首播。七位主持分別會介紹五個鄰近香港嘅地區嘅生活。

## 每集一覽

## 出面網頁
*香港有線電視：四小時生活圈
*有線寬頻 i-CABLE - 四小時生活圈
使乜驚 大兩Gen

《**使乜驚 大兩Gen**》（**Too Young To Be Old**）係香港奇妙電視製作嘅真人騷節目，由邵音音、黃文慧、鄺芷凡、林鈺洧、黃溢濠、吳智杰、湯加文主持，由2018年1月7號到4月22號逢禮拜日21:00－21:25喺奇妙77台首播。主持分做「大Gen」同「細Gen」兩個世代組別，分別體驗對方嘅生活模式。

## 出面網頁
*香港有線電視：使乜驚 大兩Gen
魚蟹汁

**魚蟹汁**（，意謂鯷魚汁）係西餐用嘅一種汁，以白汁加鯷魚茸而成。

## 睇埋
* 魚露
自願醫保計劃

**自願醫保計劃**（，簡稱 **VHIS**）係香港政府喺2019年4月1號開始推出嘅自願性個人住院醫療保險計劃。

## 計劃內容
自願醫保計劃係由保險公司提供符合要求嘅個人償款住院保險產品，經食物及衞生局認可後，就可以銷售畀香港市民。

保險產品需要符合下面嘅要求：
*保證續保到100歲
*冇「終身保障限額」
*買咗後有21日冷靜期，期間可以取消保單同攞返全數畀咗嘅保費
*可以喺自願醫保計劃官方網站同保險公司網站查閱保費表
*保障範圍擴展到：
**投保時未知嘅已有疾病（保單生效日後第二年賠25%，第三年50%，之後賠足）
**先天性疾病治療（包括年滿8歲或之後出現或確診嘅先天性疾病）
**日間手術
**訂明診斷成像檢測（有30%共同保險）
**訂明非手術癌症治療
**喺香港醫院進行嘅精神科住院治療（每保單年度最多賠三萬港紙）

## 好處
自願醫保計劃有以下五大好處：

# 計劃係由食物及衞生局推出，保單條款、細則、保障範圍及金額都有一定規範
# 鼓勵市民更早為健康作出投資，等老咗多病嗰陣都可以負擔到最好嘅醫療服務
# 同坊間傳統住院醫療產品唔同，自願醫保保證續保到100歲
# 市民可以按照自己需要同埋預算，揀番啱自己嘅標準計劃或保障更高嘅靈活計劃
# 有得扣稅，每年扣除額上限斷人頭計，每名受保人可以扣8,000元

## 扣稅優惠
由計劃生效開始，香港納稅人如果為自己或者合資格親屬買合資格嘅自願醫保產品，就可以由「應課稅入息」扣減嗰一年交嘅保費，每個受保人最高扣稅額係8,000港紙，人數無限制。

合資格親屬包括：
*納稅人嘅配偶同仔女
*納稅人嘅父母、祖父母、外祖父母同兄弟姊妹
*納稅人配偶嘅父母、祖父母、外祖父母同兄弟姊妹

## 宣傳
香港政府搵咗藝人黎振燁同岑樂怡幫自願醫保計劃拍宣傳廣告，宣傳口號係「有規範　安心揀」。

## 參考
*自願醫保計劃下周一全面推行

## 出面網頁
*自願醫保計劃
*imSure尋保攻略
**【癌症全面睇】非手術癌症治療 自願醫保包啲咩？

類:香港保險業
頭春

**頭春**，茶葉一造，喺春時。頭春係越冬之後，首次採茶。之後叫二春。

英文叫**new crop**。
圣

**圣**，唐字，讀屈，係個罕用字。由於中華人民共和國推簡化字，借圣字做聖字先至流行。

甲骨文之圣，雙手掘土，後尾減做單手。楷書右手寫成又。所以，圣同個同掘有關。說文有寫，「圣。汝潁之閒，謂致力於地曰圣。从土从又。讀若兔窟。」汝水同潁水之間，對地用力就叫圣。揚子方言有寫「圣圣，致力無餘功貌。」用盡力無剩咁意思。可見掘圣窟三字，係音義同源，就係喺地用力掘出土。讀音來睇，大宋時編寫廣韻同集韻，都係苦骨切，音窟，並無其他讀法。只有掘一義。

圣字同怪字相近，所又讀做怪。字彙有寫「古壞切，音怪，非。」一般無受過簡化字訓練嘅人，會讀做怪，由來已久。

## 聖
圣同聖關係不明，或者係草書訛字化成楷書，因而後人不察，拎來做聖嘅俗字。

聖簡化為圣，亦視為簡化字濫用又旁而受到評擊。
暖暖區

**暖暖區**係臺灣基隆七個行政區之一，喺基隆嘅東南。

## 出面網頁

*暖暖區公所
*暖暖代誌
安樂區

**安樂區**係臺灣基隆七個行政區之一，喺基隆嘅西北。係基隆最多人口嘅區。

## 出面網頁

*安樂區公所
風濕

**風濕**，痛症，係關節痛，係筋骨痛，故此又叫**風濕痛**。風濕係長年病，好難根治，間斷間斷咁痛，痛下又唔痛，有啲跟天氣而痛，痛位又各人唔同。西醫而言，並非單一病，而係過百種症狀嘅統稱，多數都係發炎，同免疫功能有關。

風濕唔一定同天氣有關，然而，唔少患者見翻風落雨，而知道自己患上風濕，因而咁叫。天氣濕冷，氣壓低，肌肉同血管有變化，壓到或者拉緊炎痛處而加劇。

英文叫做**rheumatism**，出自十七世紀，當時認為rheum，體液過多入關節拉長咗筋而致風濕。個字可上追去晚期拉丁文 rheumatismus，個字又出自希臘文 ῥευματίζομαι，體液致病，不過就無話指風濕。

西醫對符炎症，都用消炎藥。不過咁都唔係根治。於是乎，又地都有傳統醫治方法。如古希臘就用蜂毒治療，歐洲就用咗好多世紀。

## 唐醫
唐醫認為風濕出自風邪、寒邪同濕邪，風有症狀。風邪盛，痛會曉走來走去，並無特定痛處。寒邪盛，痛處定啲，見凍就痛，見熱就舒服啲。濕邪盛，手腳酸痛，天氣濕又落雨，就更加之痛。

故此，應對之法，就係疏風、散寒同埋祛濕。唐醫療法都基於依三樣。除咗用藥，亦會用針炙、按摩等。
北杏

**北杏**，杏仁一種，味苦，故此又叫**苦杏仁**。唐醫用來止咳，潤腸通便。北杏有毒，有苦杏仁甙，新陳代謝會化成氫氰酸，即係山埃。山埃會平復呼吸中樞。故此，北杏唔可食得過多，亦唔應該生食，否則會呼吸唔到。日常用來煲湯，一般會溝埋南杏，以多多南杏戥勻，叫南北杏。如此啲湯就唔會苦，藥效唔會過強。

英文叫**bitter almond**。

生物而言，北杏同南杏，本來就同一品種，只係某個基因導致苦味，以及有好多倍藥效成份。
黃潔琪

**黃潔琪**（，）係馬來西亞籍華裔女藝人，吉隆坡出世同成長，主要喺馬來西亞做平面模特兒同展場Showgirl。佢被譽為「翻版林明禎」、「大馬郭雪芙」，個人YouTube頻道達13萬多訂閱，IG坐擁逾100萬用戶追蹤。

2018年佢喺香港出咗本寫真集，2019年又參與香港ViuTV喺馬來西亞拍嘅節目。2023年 第二本個人寫真集《Miko・琪幻日記》記錄自己由女孩成長為輕熟女生嘅過程，呢次寫真集走訪大馬、台灣同香港三地取景。

## 演出
### 電視節目（HOY TV）
*2023年：《大馬女神Miko遊澳門》主持

### 電視節目（ViuTV）
*2019年：《走佬去馬拉》嘉賓主持
*2024年：《同AI開片》第4、5集嘉賓

### 電視節目（TVB）
*2023年：《DM 旅導遊》第3集嘉賓

### 電台節目（881903）
*2023年：《公子會》2023年7月28日嘉賓 與「好仔」男友8年情玩完感可惜 Miko Wong憶前度對話心痛落淚！

### 電影
*2024年：《不是你不愛你》客串
*2024年：《龍龍龍龍龍》客串
*2024年：《血色旗袍 Cheongsam Merah Darah》
*2025年：《阿媽有喜》
*2026年：《夜王》 飾 Mickey

### 劇集
*2018年：【本來只想暗戀你2】主要演員 雯雯

### 寫真集
*2018年：《MIKO純。潔琪》
*2023年 : 《Miko・琪幻日記》

### 演唱會
*2023年：【尹光Wan K. 宇宙巡邏演唱會】嘉賓

### MV
*2019年： Victor Lee 李俊颉 & Miko Wong 黄洁琪 《City of Dreams》
*2019年：朱浩仁【你是猪】ft Tomato 阿亚 Miko Wong 【Official MV】
*2023年：Fatboy《Jap Jap》
*2025年：Mike 曾比特 - 《養分》
*2025年：Aaron Bosco 雷振耀《如果能幼稚點也挺好》

### YouTube
* 2022年：《哇老LET'S GO 新年特辑》嘉賓
* 2023年 : 【DSE放榜後】《試當真》阿康見女神：有返心情！帶大馬國民女友Miko求姻緣喜出望外！
* 2023年 : 《試當真》139週｜試當真謝票場
* 2023年 :  [JFFLIVE]多女線上桌遊
* 2023年 :  非實力派 Very Surprise〖今天今天星閃閃〗崩壞舊照流出😏文青性感Miko襲來
* 2023年 :  艾力Eric【約會系列】我唔想做有錢人嘅玩具！女神只想當凡人：冇錢唔緊要！我願意一齊供樓！ (feat. Miko Wong)
* 2023年 :  安安邊緣子 《約會宇宙：大馬女友登場！》雙方都是理想型！這次的結果會不會不一樣呢？🤣 FT. miko 黃潔琪
* 2023年 :  華浚Wa chon 【學術】揀老婆 一定係揀佢！ 訪問大家的理想對象(youtuber) EP.7 | ft.桌遊五人眾
* 2023年 :  Der仔 【桌遊】幫手藝術家👐🏻Helping Hand Artist｜有身體接觸的感情升溫遊戲🔥大馬女神Miko參上！
* 2023年 :  小薯茄 【雪櫃冷笑話#398】係最健忘嘅人嘅故事 
* 2023年 :  小薯茄  Miko X Jeffrey 男生單身的原因
* 2023年 :  小薯茄  【J女日記2 👫EP2】Miko:「你以後唔好再溝女 ！」用狗 🐶 溝女真得？｜Pomato 小薯茄 ft. Miko Wong 
* 2023年 :  BBO  全世界最長！我和大馬女神在滑水道的決戰！
* 2023年 :   Sam先生💓 女神駕到 EP01 | Miko Wong 黃潔琪 | 同大馬女神玩電影遊戲！猜猜畫畫 | 鍾意食呢樣香港美食...仲可以食十個？ 
* 2023年 : 【茶木呈獻】如何成功取得女神芳心💖？立即和 大馬女神 @Miko Wong 來一場快閃約會！ 
* 2024年 :   WOW Fitness代言人Miko 親身感受：運動改變，驚喜連連！💪✨ 
* 2024年 :  試當真 試玩毛EP14《One Piece》 
* 2025 年 : 試當真 試玩毛 《墨魚遊戲2》《墨魚遊戲3》

## 出面網頁
*
*
*香港金牛籃球隊專屬啦啦隊「BULLS GIRLS」成員 大馬女神Miko擔任終極甄選嘉賓評審
*曾比特新作《養分》MV Miko Wong 擔任MV 女主角 | 遠赴馬來西亞拍攝
*esquirehk 黃潔琪Miko｜一笑傾城 
*YAHOO 大馬女神Miko Wong專訪
*書展2023｜Miko Wong黃潔琪襲港超低胸簽寫真！晒邪惡視角勁吸睛
*
潘霜霜

**潘霜霜**（，），本名**潘丹霜**，係中國大陸女演員同模特兒，浙江台州人，被傳媒叫做「小舒淇」，代表作品包括《財神客棧》、《我知女人心》等。2011年佢同香港演員林峯拍拖嗰陣爆出「床照事件」而出名。
## 演出

### 電影
*2010年《翡翠明珠》飾 平公主
*2010年《我知女人心》飾 Tami
*2010年《食人草》
*2010年《男得有愛》
*2011年《財神客棧》飾 九尾狐
*2012年《借你倆膽》飾 劉戀
*2013年《鐵血嬌娃》
*2015年《再見我們的十年》飾 凌莉
*2016年《謊言大爆炸》飾 陳娜
*2016年《槓上開花》
潮濕

**潮濕**，地方狀況，空氣內水分多，亦即**濕氣**。潮濕可以係局部，如屋內，如洞穴。亦可以係成個地方，咁就係天氣潮濕，廣東叫回南天。若果天氣潮濕得滯，就會起霧。

潮濕地方通常陰沉，一啲唔喜日光嘅生物，如霉菌就會發出來。潮濕得滯連牆地都會濕出水，皆因佢地表面凍過空氣，水汽黐住凝結成水珠。若果係草木之上，會叫露水。

潮濕嘅程度，稱為濕度。

英文叫**damp**，又叫**moist**。濕氣就叫**moisture**。
張洛蔚

**張洛蔚**（，），英文藝名，係香港女模特兒同電視節目主持，曾經幫now TV同ViuTV主持體育節目，2019年過檔香港有線電視，之後喺香港賽馬會做主持人，亦係三語活動司儀。

## 簡歷
張洛蔚係混血兒，有印尼血統。佢讀書時期已經做模特兒，喺2008年香港動漫電玩節Game Girl大賽攞季軍。佢大學讀香港城市大學市場學系，畢業後全職做宣傳模特兒，拍過唔少廣告，又做過淘寶嘅「淘女郎」。2018年佢主持2018年FIFA世界盃主持而增加咗知名度。

## 演出
### 電視節目
*2011年：亞洲電視《》參賽者
*2014-2015年：香港電視網絡《》主持
*2016-2018年：now Sports節目主持
*2018年：nowTV / ViuTV 2018年FIFA世界盃主持
*2019年：香港有線電視《愛·體育》主持
*2020年：香港有線電視《我要做大戶》主持
*2021年至今：香港賽馬會 主持

## 出面網頁
*
*
零丁小屋

**零丁小屋**，屋一種，細間，零零丁丁喺山，或者田野之中。英文稱之為**cottage**，原本係禽畜所住，後亦指人居。唐字而言，有**[[舍]]**、**[[廬]]**、**[[庵]]**、**[[墅]]**之類，有形形色色唔同名，以**[[草舍]]**、**[[茅舍]]**、**[[茅房]]**、**[[草廬]]**、**[[田舍]]**、小廬、小屋等等。

原本係山野平民居所，用料都係就地取材，如木、石、草之類，現今亦有指富人別墅，裝修到好精緻嗰啲。

若果係平民住嗰類，亦歸入平房。
Bedford JJL

**Bedford JJL**係一款由Bedford Vehicles生產嘅單層巴士，1978年面世，喺嗰時嚟講屬中型巴士規格。

JJL本身唔係由Bedford開展嘅設計，1970年代初，Marshall開始發展一款新嘅中型巴士，名為**Marshall Camuter**，並且整咗一架嚟做測試。架車係一體化設計，Perkins 4.236四汽缸柴油引擎同埋Allison AT540自動波打橫擺喺車尾，經過Morse Hy-Vo鏈條同埋螺旋斜齒輪轉向去行尾軸，車上用咗唔少利蘭Terrier貨車用開嘅組件。

Bedford喺1975年接收咗Marshall Camuter嘅設計，並加入Bedford嘅設計完素。1976年，Bedford喺倫敦嘅商用車展公佈呢款型號JJL嘅巴士，同時展出一個JJL嘅實物模型。架車改用Bedford 330柴油引擎，容量330立方吋（5.4升），全長大概7.5米，連企位可以載到卅幾人。

1978年，Bedford JJL嘅真車卒之亮相，同年喺伯明翰嘅國際車展展出。1978至1979年間，Bedford總共出咗4架JJL樣辦車。不過喺JJL推出嗰時，英國市場對中型巴士冇乜需求，Bedford冇幾耐之後就放棄咗JJL嘅投產計劃。

1985年，Bedford有打算推出返JJL，但最後冇咗件事。一年後，Bedford業務俾母公司通用汽車放棄。

## 參考

*
枷

**枷**，刑具，以木板扣住頸，故此又叫**頸枷**。**戴枷**就係刑罰，而且係重罰，歸入重刑一類。戴咗枷嘅人，無法自己飲食，若果不能飲食，就形同死刑。刑罰亦會示眾，以羞恥犯人。

英文叫**cangue**。
柯士甸山遊樂場

**柯士甸山遊樂場**（）係香港一遊樂場同公園，喺山頂柯士甸山道四百二十五號，鄰近柯士甸山道八號以及山頂廣場。沿柯士甸山道上，上到盡就見山頂公園。個場約呈三角形，歸康樂及文化事務署管。

柯士甸山遊樂場係舊時港督後花園，地方開揚，西望薄扶林水塘、遠望大嶼山同南丫島，西北遠望藍巴勒海峽，東北望山頂無線電站。附近別墅守衛為法定古蹟，有天然，亦有園林。

## 設施
公園有大草地，有兒童遊樂場。喺二〇一一年翻新之後，原有廁所、涼亭同小食亭都改建為十九世紀英國維多利亞時代設計，有噴水池、有涼亭，廁所裝紅磚、又裝天遮。

## 註

類:香港遊樂場
類:香港嘅公園
類:中西區 (香港)
灣仔峽公園

**灣仔峽公園**，香港公園之一，遊樂場之一，喺灣仔司徒拔道，英文叫****，而原名叫**灣仔峽道遊樂場**。行政上歸灣仔區。實情佢喺灣仔峽個坳頂，唔向灣仔峽嗰邊，而南向香港仔。公園全日開放。歸康樂及文化事務署管。

隔甘道就甘道遊樂場。公園東北係坳頂，幾條路交叉相駁，灣仔峽道、山頂道、司徒拔道、布力徑、甘道、金馬倫山道、中峽道，通通駁埋一處。公園南面，金馬倫山道又叉出香港仔水塘道。所以公園四通八達，行山熱門中途地。不過佢始終喺山高處，唔係咁旺。

園呈長三角形，有兒童遊樂場，有長者健身園地，亦有茶水亭，有涼亭，有公園座椅，有廁所。又有狗公園，即寵物公園，即寵物共享公園，有狗糞收集箱。

園過甘道南面山上，有警察博物館。

## 攷
舂坎角公園

**舂坎角公園**（）係香港一公園同遊樂場，喺舂坎角西南端，舂坎角道𡰪𡰪。公園有燒烤場，亦有幾個觀景亭，可以望出南中國海。

類:南區 (香港)
數碼港海濱長廊

**數碼港海濱長廊**，香港公園之一，遊樂場之一，喺數碼港，亦即鋼綫灣、大口灣填地之上，佔地六十萬呎，英文叫**Cyberport Waterfront Park**，亦有人叫佢**數碼港公園**。笪地原本係用來起四號幹綫，因為喺一九九九年決定起數碼港，而變為公園。公園歸數碼港電訊盈科管理，唔係香港政府管。

## 史
公園原為四號幹線預留地，政府於二〇〇三年九月，向電訊盈科批出短期合約，將數碼港對出預留地，用來做「靜態康樂及園景」之用，要開放畀公眾。不過無規定公園用料。公園二〇〇五年二月局部開放，設歐式庭園，初期用塑膠植物，有假青松、亦有牡丹、百合。到五月底，有準新人喺處影相，發現園內塑膠植物，暴曬下出臭味，其後畀傳媒揭發。負責管理公園盈科大衍地產發展有限公司就回話，「法式公園設計較複雜」，暫時用塑膠擺設展示設計，公司確認設計後，先至改用真正植物。

之不過，二〇〇七年移走歐式庭園，改為貝沙灣第六期Bel-Air No.8示範單位。示範清拆後，改為草坪同樹木。

二〇〇七年九月廿八號，上空舉行「幻彩耀貝沙」煙花匯演，歷時十八分鐘，為首個喺南區舉行嘅煙花匯演。

二〇〇九年七月，園西面加設「數碼港互動遊樂場」，有三個創新遊樂設施──SmartUs遊戲組合、旋轉輪，以及兩個小型足球場。

《2019年至2020年度香港政府財政預算案》中，政府宣布預留五十五億圓，發展數碼港第五期，選址為數碼港商場對開公園，而四億幾圓用來翻新公園做永久休憩空間。

## 註
赤柱馬坑公園

**赤柱馬坑公園**，香港公園之一，遊樂場之一，喺赤柱馬坑，英文叫**Stanley Ma Hang Park**，一般叫**馬坑公園**。公園佔地五公頃，由香港房屋委員會興建同管理。

公園南端近海，有北帝古廟，而北面山上，有觀音寺。

## 史

馬坑公園一帶，原本係寮屋區，一九九八年拆晒，交畀香港房屋委員會發展，興建馬坑邨、龍欣苑，以及龍德苑。二〇〇一年，房屋委員會原本計劃起盆景主題公園，不過環保團體批評要砍伐太多樹木，而被逼擱置。擱置幾年，房二〇〇八年重新提出，保留原貌為原則，終於開工，二〇一〇年秋落成，並於二〇一一年一月十七號正式啟用。

## 設計
公園以「保育、教育、休閒」為主題，保留山丘地貌，有蝴蝶園、歷史廊、觀鳥角、健身圍等。

## 攷
*依小山丘地貌  打造八景點 赤柱馬坑村建生態園，《太陽報》，二〇〇八年四月七號
*赤柱馬坑公園現已開放，《互信》（香港房屋委員會期刊），二〇一〇年九月三號
*赤柱馬坑公園正式開幕，香港政府新聞網，二〇一一年一月十七號
*赤柱馬坑公園，Cexplorer 貓狗大冒險
百子里公園

**百子里公園**，香港公園之一，遊樂場之一，喺中環山上，英文叫**Pak Tsz Lane Park**。公園喺百子里，百子里好隱閉，與三家里相連。公園實情畀唐樓包圍，喺結志街、卑利街、荷李活道，同鴨巴甸街中間。公園係孫中山史蹟徑一部分，面積一萬七千呎，呂元祥建築師事務所畫則，康樂及文化事務署管。

## 沿革
公園由市區重建局起嘅，二〇一〇年動工，耗資四千萬港元，二〇一一年十月中完工，同年年底開幕。

## 建築
公園依山而建，有兩層設計。仿二十世紀初中環舊民居。公園右方，有段四五十米長嘅革命歷史展覽，展示一八九五年到一九〇三年革命史，尤其有講輔仁文社興衰四段，講及楊衢雲同謝纘泰等人，一八九二年成立文社。其後文社各人，加入香港興中會，同孫文喺一八九五年末部署廣州起義，不幸敗露。一九〇〇年，策動惠州起義失敗，楊衢雲身分暴露，翌年為大清暗殺、孫文撰寫悼念書信石雕、謝纘泰欲報仇，於一九〇三年廣州策劃第三次起義失敗後，輔仁文社漸漸地淡出革命史及資料。公園亦展示輔仁文社創立時社員合照，以及設立發光二極管觸控式螢幕展示革命資料。

公園分三區，結志街入口可通往「革命起源展示區」，展示區內，有座四米闊、五米高嘅亭架，刻有反清《輔仁文社序》。上面有創會會員所寫「人欲明道達理，必先內修心性，外盡倫常」等的字句，地上亦刻有以英文所寫成社綱原文。亭架內設古人銅像，顯示當年剪辮情景。

## 百子里史
楊衢雲、謝纘泰等創輔仁文社，原址就喺百子里一號，今日百子里大廈，亦即公園邊。

## 獎項
二〇一一三年，公園得香港建築師學會頒授境內優異獎──社區建築、美國建築師學會（香港分會）頒發都市設計優異獎，以及香港設計中心頒發亞洲最具影響力設計銅獎，以表揚其卓越建築設計。

## 註
黃泥涌道新月花園

**黃泥涌道新月花園**，香港公園之一，遊樂場之一，喺黃泥涌跑馬地，英文叫**Wong Nai Chung Road Crescent Garden**。佢實情喺正快活谷馬場南端，跑馬地電車站側邊。黃泥涌道喺處半圓位，公園窄長有如娥媚月，故名新月。公園有隧道橫過馬場跑道，可以到中間波地。公園又設兒童遊樂場，以及有廁所。

花園過黃泥涌道，又有成和道休憩花園。
樂群街公園

**樂群街公園**，香港公園之一，遊樂場之一，喺九龍大角嘴西面，英文叫**Lok Kwan Street Park**。公園一九九九年起好，呈四方形，中有大池，亦有兒童遊樂場，歸康樂及文化事務署管理。

公園三面環街，西面貼住西九龍紀律部隊宿舍。北面福利街，隔街港灣豪庭。東面樂群街，隔街係唐樓，南面惠安街，隔街係中字頭嘅舊式洋樓。

## 鄰近
*西九龍政府宿舍
*惠安街
*樂群街
*福利街
*小巴站總站
*的士站
*港灣豪庭
*大同新邨 
*南昌公園 
*通州街公園
*柳樹街遊樂場

## 設計
*中式花園
*刻有題字涼亭三座
*金魚池
*後備魚缸，供魚池清潔或翻新用
*廁所
*兒童遊樂場
*緩跑徑，三百米
茶師

**茶師**，工一種，專門品評茶嘅等級，兼且為茶定價。大清時省城係唯一畀洋人通商，賣茶葉係大宗。賣嘅價錢就由茶師所定。

英文叫**tea taster**或**tea inspector**。
摩囉山 (中環)

**摩囉山**，香港一山，亦係一地，又係一街，喺中環山上，約莫今日英輝臺，英文叫**Mosque Terrace**。山頭北低南高，畀幾條大街圍住，東北堅道、西南西摩道、西北衞城里、東南卑利街。

以前有兩條街，一條叫**上摩囉臺**，英文**Upper Mosque Terrace**，另一條叫**下摩囉臺**，英文**Lower Mosque Terrace**。當地又叫**謝日臺**，英文**Chico Terrace，**後來諧音俗成叫芝古臺。謝日係大西洋銀行買辦，又名謝詩屏（聖名：方濟各）。